Bukedde Online - Abâ€™e Mukono basula ku tebuukye olwâ€™embizzi nâ€™enkima ebibazinze\nAbayizi mwegendereze abasajja abababuzaabuza\nAmazzi gabuze e Mbarara\nBagamba nti oluvannyuma lwâ€™okwokebwa omusana ogwakaza ebirime byabwe ebisinga, ate ebyasobola okusimattuka ekyeya, embizzi nâ€™enkima zibiyiggayizza nga mu kisera kino ebisinga biweddewo nga tebamanyi kyakuliisa baana baabwe. Abalala bye batunuulidde ngâ€™omuva ejjamba eribayimirizaako nâ€™okuweer\nBagamba nti oluvannyuma lwâ€™okwokebwa omusana ogwakaza ebirime byabwe ebisinga, ate ebyasobola okusimattuka ekyeya, embizzi nâ€™enkima zibiyiggayizza nga mu kisera kino ebisinga biweddewo nga tebamanyi kyakuliisa baana baabwe. Abalala bye batunuulidde ngâ€™omuva ejjamba eribayimirizaako nâ€™okuweerera abaana.\nAbatuuze basala amagezi agâ€™okuteeka obusa ku birime oluvannyuma lwâ€™okukitegeera nti ekirime bwâ€™okiteekako obusa tekirumbibwa nkima kyokka nga kino oluusi ebirime omuli ensunju buzivunza so nga zzo embizzi nâ€™okuli obusa zibirya. Abalala amatooke agassizza bagambaza obudeeya wabula beemulugunya nti oluusi gengera nga ebamanyi.\nSsentebe wâ€™omuluka gwâ€™e Namagunga mu ggombolola yâ€™e Naggojje, Matthias Musoke yagambye, â€œObulamu bwaffe buli mu katyabaga: Tuyinza okukwatibwa obulwadde bwa Ebola olwâ€™enkima ezeyongongedde. Abazadde abaana baabaggya dda ku byâ€™okusoma, kati babasiibya mu bisenyi nga bakuuma nkima.â€\nAkulira ebyobulimi nâ€™ebikolebwa mu disitulikiti yâ€™e Mukono Dr. Fred Mukulu, yagambye nti enkima bategeka kuzigobesa masasi.


Poliisi mubeeko kye mukola obutemu bususse! Mulangira Nakibinge - Watchdog Uganda\nJJAJJA w’obuyisiraamu mu Ggwanga Omulangira Kassim Nakibinge Kakungulu awanjagidde Poliisi ye Ggwanga n’ebitongole bye by’okwerinda ebilala okuvaayo babeeko kyekolawo amangu ddala kubanga abantu basusse okuttibwa.\nOmulangira Nakibinge agamba nti kati abantu batambulirira ku bunkenke kubanga abatemu abeesomye okutwala obulamu bwabwe ne byabwe bangi, kyagamba nti ebitongole ebikuuma ddembe bilina okuvaayo namaanyi ag’ekitalo.\nOkwogera bino yabadde akyazizza abayisiraamu mu makaage agasangibwa ku mutala Kibuli, bwe yabadde abagabula ekijjulo kya Eid-Aduha nga bweri enkola ye buli olunaku luno bwe lutuuka.\n“Omuntu ennaku zino bwafuluma awaka aba n’okubusabuusa oba akomawo oba nedda, kubanga abatemu bangi abatwala obulamu nga kwotadde n’ebintu byabwe, banaffe ab’ebyokwerinda mbasaba mufeeyo nnyo okulondoola obumenyi bwa mateeka n’obutemu ebikolebwa ku baganda baffe aba Boda Boda, saako n’abantu abalala kubanga ensi eri ku bunkenkenke” Nakibinge bwe yagambye.\nYakuutidde nate abayisiraamu abalina ku nsimbi okuvaayo okudduukiriranga ku batalina mwasirizi nagamba nti emaali yonna gye balina Katonda agibawadde olw’ekigendererwa, kale nga bwe batagikozesa kuyambako ku balala ayinza okugitwala ne basigalirawo kubanga nabo bwe baali balina tebayambanga.\nPHOTOS: Jennifer Musisi’s daughter introduces fiancé


Bw’ati bw’ayogera Mukama ow’Eggye nti, “Emikono gyammwe gibe n’amaanyi, mmwe, mu nnaku zino ababadde bawulira ebigambo bino ebiva mu kamwa ka bannabbi abaaliwo mu nnaku okuva omusingi gw’ennyumba ya Mukama ow’Eggye lwe gwasimbibwa, yeekaalu ye eryoke ezimbibwe. Ekiseera ekyo nga tekinnatuuka, tewaali asobola kutoola nsimbi okupangisa omuntu wadde okupangisa ensolo. Era tewaali muntu ayinza kukola mirimu gye mu mirembe olw’omulabe we, kubanga buli muntu nnali mufudde mulabe wa muliraanwa we. Naye kaakano abantu bano abaasigalawo sijja kubakola nga mu nnaku ezaayita,” bw’ayogera Mukama ow’Eggye.\n“Kubanga ensigo erikula bulungi, n’omuzabbibu gubale ekibala kyagwo, n’ettaka lireetenga ekimera kyalyo, n’eggulu lireetenga omusulo gwalyo. Nange abantu bange abaasigalawo ndibawa ebintu ebyo byonna nga gwe mugabo gwabwe. Nga bwe mwali ekikolimo mu baamawanga, ggwe ennyumba ya Yuda, naawe ennyumba ya Isirayiri, bwe ntyo bwe ndibalokola, era mulibeera omukisa eri abalala. Temutya, munywere emikono gyammwe gibe n’amaanyi.”


Ebipya ku nsonga z'Ettaka lya Mayiro - StaDailyNews\nHome Amawulire Agaakuno Ebipya ku nsonga z’Ettaka lya Mayiro\nEbipya ku nsonga z’Ettaka lya Mayiro\nOmubaka ayogedde ku nsonga z'Ettaka lya Mayiro.\n•Omubaka Kanyike agumizza Buganda:\nTugenda kukunga ebitundu ebirala bituwagire ku nsonga ya Mayiro.\nOmubaka wa Palamenti akiikirira Bukoto East, Evans Kanyike ategeezezza nti bagenda kukunga abantu okuva mu bitundu by’eggwanga ebirala okubawagira ku nsonga ya mayiro okusigala singa gavumenti eremerako neyagala okuliggyawo.\nBino Kanyike yabyogeredde ku kyalo Gulama mu kudduukirira abalonzi be n’ensigo za kasooli awamu n’ebijjanjalo ebibalirirwamu obukadde bwa silingi obuwerera ddala 25 okubayamba okwegobako enjala n’okweggya mu bwavu.\nKanyike abantu ba Buganda yabasabye okubeera obumu era bagume kuba bbo nga ababaka abava mu Buganda engabo bagilumisizza mannyo nga nebwekiba kyetaaga kwogereza bannabwe abava mu bwakabaka obulala babeegatteko bagenda kukikola.\nOno yannyonnyodde nga bwebatandise edda okwogerezeganya n’ababaka abalala okusobola okusuuza gavumenti ettaka lya Buganda ne bannansi lyeyagala okutwala kuba kimenya mateeka.\nOkusinziira ku Kanyike, amateeka agaliwo mu kiseera kino gamala nga singa buli kitongole kya gavumenti ekikola ku ttaka kituukiriza obuvunaanyizibwa bwakyo emivuyo ku ttaka gisobolera ddala okukendeera.\nKu nsonga y’ensigo eziweereddwayo, Kanyike ategeezezza nti abantu mu kitundu kino babadde bubi kuba byonna byebalina mu sizoni ewedde byafa nga bano abasuubizza n’okubawa ebigimusa awamu ne bomba ezifuuyira okubanguyiza embeera.\nMungeri yemu yasinzidde wano nawabula abavubuka okukomya obwa ssemugayavu nga baagala okusabiriza n’okulindanga okuweebwa naye batandiike okulunda n’okulima kuba mwemuli ssente.\nYe ssentebe wa disitukiti ye Masaka, Andereya Lukyamuzi Batemyetto, yalabudde abatuuze abakyalina emmere obutagyetundako kuba basuubira enjala mu mwezi oguwedde.\nAbatuuze basiimye Kanyike olw’okubadduukirira n’ensigo era nebamusuubizza okuzikozesa obulungi. (Bya Betty Namawanda, Masaka – Buddu)\nEnsonga z'Ettaka lya Mayiro\nPrevious articleOver 50 football referees to undergo physical examinations\nNext articleWhy IGP Ochola missed at Gen Lokech’s requiem service


Bukedde Online - Ngenze naye nkomawo - Trump\nDONALD Trump 74, abadde Pulezidenti wa Amerika owa 45 oluvannyuma lw'okuteeka eggwanga eryo ku bunkenke okuva mu November w'omwaka oguwedde ng'awakanya ebyava mu kulonda nti baamubba, kyaddaaki entebe agivuddemu naye nga tagikwasizza amusikidde Joe Biden 78, mu butongole.\nKyokka era abalese beebuuza ky'azzaako kubanga bw'abadde ayogera ng'asinziira ku kisaawe ky'amagye ekya Joint Base Andrews ekisangibwa e Maryland omulundi gwe ogusembayo nga Pulezidenti, yategeezezza nti, ‘ng'enze naye munninde nkomawo mu ngeri ey'enjawulo'. Trump teyalambuludde ngeri gy'agenda okuddiramu.\nNga bwakakya ku Lwokusatu Trump eyazira okwaniriza Biden (amusikidde) wadde okwetaba ku mukolo gw'okumulayiza yabadde alina okufuluma amaka g'Obwapulezidenti aga White House ku ssaawa 2:00 zennyini ennyonyi ‘Marine One' emutwale ku kisaawe kya Joint Base Andrews alinnye Air Force One emutuuse ku bbiici ye eya Malrago e Florida w'agenda okusooka okuwummulira.\nKyokka yagaanidde mu maka gano ng'abamulindiridde ebweru tebamanyi kigenda mu maaso nga kino kitegeeza n'emikolo gy'okulayiza Biden nagyo yabadde agittira obudde nga tegirina kubaawo mu kiseera kye kimu nga ne Trump (akyali Pulezidenti wa Amerika omujjuvu) akyalina emikolo gy'akola.\nWabula ku ssaawa 2:18 Trump eyabadde ayambadde essuuzi eya bbulu omukwafu n'ettaayi emmyuufu yavuddeyo ng'akaga ne mukyala we Melania Trump naye eyabadde mu biddugavu n'asiibula abaabadde bamulindiridde ebweru olwo ne balinnya ennyonyi ya Marine One ku ssaawa 2:27 nga bawerekerwako endala ey'amagye.\nEnnyonyi eyamututte ewuwe yayingidde mu bwengula ku ssaawa 3:00 ez'okumakya n'eryolekera olugendo lwa mayiro 998.9. Yagenze bamukubira oluyimba lwa Paul Anka olwa ‘My Way' olusiibula.\nPoliisi eyimirizza ababadde baziikula omufu\nAmadda ga Kiprotich okuva mu misinde gy''e Russia (Moscow2013)\nAbawambibwa e Masaka babakuumira mu bbalakisi e Kasijjagirwa\nEkiraamo kya Muzaata yakyesigamizza ku mateeka ga Busiraamu


Enguudo embi mu Kibuga kye Mukono; Ttulakita zaakwama dda, Obukadde 80 tezilabikako - Ajans Gündemi\nEnguudo embi mu Kibuga kye Mukono; Ttulakita zaakwama dda, Obukadde 80 tezilabikako\nABATUUZE n’abamu ku bakulembeze mu Kibuga kye Mukono banyikaavu olw’embera ve nguudo embi mu kitundu kino\nAbamu ku bakulembeze bagamba nti kano kandiba akagenderere abakozi ba Gavumenti okubasuula mu kulonda okujja nti kubanga bulijjo babadde beekubira enduulu gye bali nga teri herhangi birega.\nKKansala Justus Munyigwa omu ku bakiise ku Munisipaari agamba nti nga abakulembeze ensonga ze nguudo zaabatabula DDA, nti kubanga baakizuula nga ttulakita zonna nfu, dönemi ne basalawo okuyisa ensimbi obukadde 80 baddabirizeeko wakiri emu Elima, nti kyokka ekyabewunyisa yedi kWe kulaba nga abakulu bekikwatako babategeeza nti ensimbi zino tezaamala wabula nga baagala bayise obukadde obulala 50 dönem zitekebwe ku kuddabiriza ttulakita yeemu yedi.\nKino ategezezza nti kyatabula ba kkansala bonna çağı ne basalawo okugira nga beesonyiwa eby’okuddabiriza ekyuma ekilima enguudo, kubanga abakulira abakozi baalemwa okulga ensasaanya ye nsimbi ezawasooka oku\nOmumyuka ve Meeya William Makumbi bwatuukiriddwa ku nsonga eno agambye nti kituufu ebyuma ebikola enguudo ebisinga byayononeka, nategeeza nti byetaagisa ensimbi mpitirivu okubiddabiriza ze batalina kati.\n“Ennaku zino enguudo ezetaagisa ttulakita twazivaako, nga kati amakanda tugasimbye ku buguudo obutono bwe tuyita obwa bulungi bwa Nsi obukolebwa ne mikono nga bwe tulinda ekiddako” Makumbi bwe yategezez.\nYagambye nti balina esuubi mu mwezi gw’okutaano okufuna ttulakita okuva mu Gavumenti ey’awakati gye baateeka okusaba kwabwe gye buvuddeko.\nOjjeeko ebyuma, enguudo ve bimotoka ebikungaanya kasasiro byonna ebisinga byakwamira ku kitebe kya Munisipaari ve mukono nga kati obuwundo buzaalira omwo.\nBbo abatuuze bagamba nti okusinziira obukulembeze bwa Meeya Erisa Mukasa Nkoyoyo gye bubayisizzaamu nabo babwetegekedde mu kulonda okuddako.\nKaynak : https://www.watchdoguganda.com/news/20220411/134035/enguudo-embi-mu-kibuga-kye-mukono-tulakita-zaakwama-dda-obukadde-80-tezilabikako.html\nHimax Technologies, Inc. İlk Çeyrek 2022 Takvimi


Golola: Omusajja ankubye ne mpulira omuliro mu byenda, munsonyiwe\nNantaba ayingidde mu nkaaya z'ettaka e Nansana 1 hour agoNantaba ayingidde mu nkaaya z'ettaka e Nansana 1 hour agoAtemyetemye mukazi we naye ne yetta 1 hour ago‘Sookera ku lubiri lwa Kabaka e Lukunyu’ Batuuze 1 hour agoAbazigu bookezza olubiri lw'e Ggulu 2 hours agoBidandi Ssali akyajjanjabwa 2 hours agoMuseveni ayagala kkooti egobe ababaka bakyewaggula 2 hours agoKabaka alonze Kasekende 2 hours agoAbalongo abeegatta bafudde 2 hours agoPoliisi eyazizza Monitor ne Red Pepper 2 hours ago\nGolola: Omusajja ankubye ne mpulira omuliro mu byenda, munsonyiweKampala | Jun 30, 2012\nGolola baamukubye n’akkiriza, ku kkono abantu nga baagala okumukuba.\nBya J. SSEGUYA NE M. NDIJJO\nKUNO kwabadde kufungula muntu n’olaga nti ali bwereere. Moses Golola yatuuse n’okulaajana nti, ‘Omuzungu ayagala kunzita leka nve mu miguwa.” Yasoose kuwaga olwo n’abawagizi ne bamusaba abakubire akasajja mu lawundi esooka. Kyokka bwe byatandise akasajja ne kamufuukira ekyambika ne kamukuba n’atya.\nOlwalangiridde nti awanguddwa nga lawundi 10 tezinnaggwaako ze baabadde balina okulwana, abantu ne batandikirawo okuyomba, okukasuka obucupa n’okumwewerera okumukuba nga bagamnba nti abaswazizza nnyo. Wabula Golola nga bw’ataggwaayo, era yasigadde akyawaga nga bw’agamba nti, ‘Ye nze Golola Moses of Uganda, the hot temper…oyo omusajja ngenda kumuddamu okumukuba ku Ssande kati mmuteze kakodyo. Ate nkyali nnamba emu wa Uganda.” Naye ebyo abamu obwedda bwe babiwulira nga bongera kwesooza.\nBino byabadde Lugogo Rugby grounds ku Lwokutaano nga Golola attunka n’Omuzungu Mate Zsamboki ow’eggwanga lya Hungary eyamukubye naye n’akkiriza. Wano abantu abamu we bajjuukiridde nti Golola asobola kulya na kunywa nga bw’azze akola ng’anywa kaliita 10 ka juyisi n’ebirala ate abamu ne bamulangira nga bw’ali munnakatemba eyeetaaga okugenda mu National Theatre gy’aba akoleranga emizannyo gye.\nOmutegesi w’ebivvulu Ssaabavvulu Balaam asazizzaamu olulwana olubadde olw’okudding’ana kw’ebikonde bya Moses Golola ne Mate Zsamboki olubadde lugenda okubeerawo leero ku bbiici ya Resort e Ntebe. Balaam agamba nti okudding’ana kwabwe mu kulwana tekisoboka Golola yakooye nnyo. “Nneetondera abantu olw’okusazaamu entujjo eno. Naye omulwanyi kennyini ye yasabye nti tasobola musajja. Nti Golola yasoose kubuuza kookiwe nti, “Ebyenda biyiise?” ko ye nti nedda, olwo Golola kwe kusaba kooki agambe mangu ddiifiri okulwana akuyimirize nga tebinnayiika.


Bukedde Online - Abazibizi bayambye KCCA okusigala mu Uganda Cup\nMunnayuganda Joshua Cheptegei amenye likod...\nABAZIBIZI ba KCCA okuli Peter Magambo ne Filbert Obenchan beetisse olunaku oluvanyuma lw'okuteebera ttiimu yaabwe ggoolo 2 ezaagiyambye okweeyongerayo ku luzannya oluddako mu kikopo kya Stanbic Uganda Cup e Lugogo.\nBino byabaddewo ku Lwomukaaga akawungeezi oluvannyuma lwa lw'abazibizi bano (Magambo ne Obenchan) okuteeba ggoolo emu buli omu ezaayambye KCCA okukkakkanya Bukedea (emu ku ttiimu za Big League) ezaabadde zigezaako okwepima mu bannantameggwa ba liigi ya Uganda bano ku Lwomukaaga akawungeezi.\nObuwanguzi buno bwayongedde KCCA essuubi ly'okunnyuka sozoni eno n'ebikopo 2 (okuli ekya Uganda Cup ne Super League) bye bavuganyaako sizoni eno.\nKCCA kati erinze bululu obunaakwatibwa ku luzannya lwa ttiimu 16 okufunako ttiimu gy'enettunka nayo mu kikopo kino okusobola okutuukiriza ekirooto kyayo eky'okusigala mu lwokaano lw'ebikopo ebibiri.\nObunkenke mu kibuga: Amagye gayiiriddwa okulawuna\nEbibiina by'abasuubuzi bitadde akazito ku Drake Lubega\nEkirwadde ekitategeerekeka kimalawo omwana: Nnyina asaba buyambi


Bukedde Online - Abantu mwetabangula mutya ne mutuuka n’okwekolamu eggye lirwanyise Gavumenti!\nAbantu mwetabangula mutya ne mutuuka n’okwekolamu eggye lirwanyise Gavumenti!\nBannayuganda mu Amerika: Ameefuga bagakuzizza...\nNewankubadde bajeti ya Gavumenti ey’omwaka omuggya, omuwanika Maria Kiwanuka gye yayanjudde mu Palamenti, ng’erimu ebintu bingi, naye osanga naawe amaaso go gasinze kuginoonyaamu ssente mmeka ezinaasaasaanyizibwa ku kugula omukka ogwa ttiyagaasi, poliisi gw’eneeyambisa mu kulwanyisa obwegugungo.\nEkyo kiri bwekityo kubanga bajeti za gavumenti ezizze zibaawo emyaka 50 bukya twefuga, zibaddemu ensaasaanya y’ensimbi nnyingi nnyo ku ludda lw’okulwana entalo eziyitibwa ez’okuleetawo obutebenkevu.\nGavumenti za Obote ne Okello Lutwa zaatuleka sseke nga tuli baavu be yavuyavu ng’ensimbi ziggweeredde mu kulwanyisa bayeekera ba Museveni mbu olw’okuleetawo obutebenkevu.\nAte ne gavumenti ya Museveni nayo esaasaanyizza ensimbi nnyingi nnyo ng’erwanyisa abayeekera ba Yozefu Kony era ng’erwanyisa n’abeekalakaasi ba Besigye.\nEkyewuunyisa tetulina nsi z’ebweru zitulumbye, ne zijja zitabangula obutebenkevu bwaffe, nedda. Abantu baffe bennyini be beetabangudde, ne beekolamu amagye agalwanyisa Gavumenti gagiggye mu buyinza, ate ne Gavumenti n’esaasaanya ssente z’eggwanga nga yeerwanako esigale mu buyinza.\nBw’eneefuuka empisa ey’enkalakkalira nti gavumenti zaffe zirina kuyeekerwa ziggyibwe mu buyinza ku mpaka, ate n’abaggyiddwaako nabo bayeekere ababaggyeeko, ekyo kitegeeza nti bajeti zaffe zijja kusinganga kukola ku kulwana ntalo za kuleetawo butebenkevu, sso si kukola ku byankulaakulana.\nAte eky’okusaalirwa okunene oluusi Gavumenti ekola bajeti kyokka n’esuulirira ebintu ebiyinza okuleetawo obutabanguko n’okwonoona obutebenkevu.\nGamba ng’ebintu bya Buganda omuli n’amabanja ag’obuwumbi bw’ensimbi z’ebanja Gavumenti.\nGamba ng’ensonga z’amafuta g’e Bunyoro ezitandise okwogeza Abanyoro nga bakaayukana nga baagala wakolebwewo endagaano eraga ensasulagana nga bw’eneebanga ku mafuta ago.\nGamba ng’okwerumaaluma okuwulirwa e Karamoja, e Teso, Acholi n’awalala ku by’ettaka lyabwe.\nWo ayi Mzee Zedde ng’alabye ennaku! Kale teebereza entalo n’obugulumbo biriggwaawo ddi, Gavumenti ng’egayaaliridde okumalawo okwemulugunya kw’abo abagibanja era n’okugonjoola eby’abo abakukkuluma?\nNedda bannaffe muve ku by’okuliisa ebijanjaalo empiso. Leka Gavumenti esasule amabanja agagibanjibwa era egonjoole n’eby’abo abakukkuluma.\nEkyo kijja kukendeeza ku ntalo eziguzisa ttiyagaasi era kisobozese bajeti yaayo okussa amaanyi ku byenkulaakulana. Sikulimba.\nGavumenti ekuzizza amalwaliro; Kiruddu, Kawempe ne Naggulu n'egakkirizza okuggya ensimbi ku balwadde


Timoseewo Yali Ayagala Okuyamba Abantu | Yigiriza Abaana Bo\nTimoseewo yali muvubuka eyali ayagala ennyo okuyamba abantu. Yatambula mu bifo bingi okuyamba abantu. Ekyo kyamuyamba okufuna essanyu mu bulamu. Wandyagadde okumanya ebisingawo ebikwata ku Timoseewo?—\nMaama wa Timoseewo ne jjajjaawe baamuyigiriza ebikwata ku Yakuwa\nTimoseewo yakulira mu kibuga ekiyitibwa Lusitula. Bwe yali akyali muto, jjajjaawe Looyi ne maama we Ewuniike, baatandika okumuyigiriza ebikwata ku Yakuwa. Bwe yakula, yayagala nnyo okuyamba abantu okuyiga ebikwata ku Yakuwa.\nTimoseewo bwe yali akyali muvubuka, Pawulo yamusaba agende naye babuulire mu bifo ebirala. Yakkiriza! Yali mwetegefu okugenda okuyamba abalala.\nTimoseewo yagenda ne Pawulo mu kibuga ky’omu Makedoni ekiyitibwa Ssessalonika. Okusobola okutuukayo baasooka kutambuza bigere olugendo oluwerako, n’oluvannyuma ne balinnya eryato. Bwe baatuukayo baayamba abantu bangi okuyiga ebikwata ku Yakuwa. Naye abantu abamu baabakambuwalira era ne bagezaako okubatuusaako akabi. Pawulo ne Timoseewo baava mu kibuga ekyo ne bagenda ne babuulira mu bitundu ebirala.\nTimoseewo yalina obulamu obweyagaza\nNga wayiseewo emyezi egiwerako, Pawulo yagamba Timoseewo addeyo e Ssessalonika alabe ab’oluganda bwe bali. Okusobola okuddayo mu kibuga ekyo kyali kyetaagisa obuvumu. Naye Timoseewo yaddayo olw’okuba yali afaayo ku b’oluganda. Yaleetera Pawulo amawulire amalungi n’amugamba nti ab’oluganda mu Ssessalonika baali baweereza Yakuwa n’obwesigwa!\nTimoseewo yakolera wamu ne Pawulo okumala emyaka mingi. Lumu Pawulo yawandiika nti Timoseewo ye muntu gwe yali asinga okwesiga era gwe yali asobola okusindika okuyamba ebibiina. Timoseewo yali ayagala nnyo Yakuwa era ng’ayagala nnyo n’abantu.\nNaawe oyagala nnyo abantu era oyagala okubayamba okuyiga ebikwata ku Yakuwa?— Bwe kiba kityo, ojja kufuna essanyu mu bulamu nga Timoseewo.\n2 Timoseewo 1:5; 3:15\nEbikolwa 16:1-5; 17:1-10\n1 AbaSsessalonika 3:2-7\nTimoseewo yakulira wa?\nTimoseewo yakola atya Pawulo bwe yamusaba atambulenga naye mu ŋŋendo ze? Lwaki?\nLwaki Timoseewo yaddayo e Ssessalonika?\nOsobola otya okufuna essanyu mu bulamu nga Timoseewo?


Bukedde Online - Engeri Poliisi gye yasuze egobagana n'abamabaala e Nansana lwa Coronavirus\nEngeri Poliisi gye yasuze egobagana n'abamabaala e Nansana lwa Coronavirus\nAli mu laavu weesonyiwa kkiisi okutangira...\nAbattakisi balinnyisizza emiwendo gy'entambula...\nAdded 24th March 2020\nPOLIISI ye Kyebando mu Nansana ku Mmande ekiro yakoze ekikwekweto ku mabaala agaajeemedde ebiragiro bya Pulezdenti Museveni okukkakkana ng’abasoba mu 20 bebakwatiddwa.\nEkikwekweto kyaayindidde mu bitundu bya Kyebando ne Nsumbi nga kyaakulembeddwamu atwala poliisi ye Kyebando Edison Obukulem ng’ayambibwako abaserikale abalala.\nBaasokedde ku mabaala ag’enjawulo mu kitundu kya Kazinga era ng’eno baasanze bangi bali mu kunywa nga bwebakuba omuziki era abawerako nebakwatibwa. Beyongeddeyo mu Nsumbi ne basanga amabaala amalala nga gali mu kukola era abagakulira ne batekebwa ku mpingu ne batwalibwa ku poliisi e Kyebando.\nKu bbaala ya Posh e Kyebando, abadigize baabadde babasibidde munda nga bwewabaawo azze bamuyisa mmanju mu kaggi akatono neyegatta kubanywa. Poliisi yatemezeddwako era nerumba ekifo kino wabula yasanze akaseera akazibu okuyingira kuba banannyini bbaala baabadde basibyewo buli wamu.\nOluvannyuma poliisi yasinzizza abadigize amaanyi neyingira munda era ng’eno yakutte bannanyini bbaala eno ate abadigize abasoba mu 50 ne bemulula ne badduka. Ebikwekweto byaakomekkerezeddwa ku kabaala ka Rose Bar e Kyebando ku ssaawa 6:00 ez’ekiro gyebaakwatidde abawerako nga bano baasangiddwa nga bali mu kunywa mwenge.\nPoliisi yabadde emaliriza ekikwekweto kwekugwa ku mmotoka eyabaddemu omuvubuka n’omukazi omulala eyategerekse nga Hajat nga bali mu kunywa mwenge era nebano baatwaliddwa ku poliisi e Kyebando.\nAtwala poliisi ye kyebando Edison Obukulem yategezezza nti abatuuze baabatemezaako nti waliwo amabaala agali mu kukola era nabo ne basitukiramu okukola ekikweweto. Yagambye nti bagenda kukola ebikwekweto bino mu Nansana yonna okulaba nga bafuuza abo abajemera ebiragiro bya Pulezidenti\nYagambye nti abaakwatiddwa bagenda kwongerwayo ku poliisi e Nansana ng’eno gyebajja okujjibwa batwalibwe mu kkooti bavunanibwe omusango gw’okujemera omukulembeze w’eggwanga.\nPaasita Ssennyonga awaddeyo emmere ya bukadde 300 okudduukirira abali ku muggalo\nSsaabalabirizi alaze engeri y’okwewala Coronavirus\nAbatemu batemyetemye omukuumi ne bamutta e Kyebando\nAbadigize bakukkulumidde Poliisi lwa kuyimiriza kivvulu kya kadongokamu


Bukedde Online - Weenogere ssente ng’oyongera omutindo ku bintu ebikadde ebiva ku mmotoka\nWeenogere ssente ng’oyongera omutindo ku bintu ebikadde ebiva ku mmotoka\nNnava mu buzimbi okuwagala amajambiya era...\nEbbumba eryenyinyalwa abasinga lintambuzizza...\nBuli kintu ekiva ku mmotoka tokisuula kuba kirimu ssente ssinga olowooza n'obyongerako omutindo.\nOmuyizi nga yeesuuba ku kyesuubo ekikoleddwa mu kipiira\nGgwe atalina mulimu era ng’onoonya, kino ky’ekiseera okweyamba kubanga eby’okukola bikwetoolodde.\nAbakugu bagamba nti, ensi weetuuse abavubuka balina okuyiiya okweggya mu bwavu era nga tebalina kubuusa bintu binaabayamba maaso.\nOmuyembe ogusimbiddwa mu kibiira ekiwundiddwa obulungi\nRichard Mubezi, nga mukugu mu bya bizinensi agamba nti ebintu byonna ebitwetoolodde omuntu asobola okubikolamu ebintu eby’enjawulo era n’afunamu ssente.\nEbintu ng’emipiira gy’emmotoka enkadde omuntu asobola okugyongerako omutindo era n’afuna ssente.\nTony Kwagala, akola ebintu eby’enjawulo mu mipiira gy’emmotoka enkadde agamba nti kino si kizibu era nga tekyetaagisa kapito mungi.\nAgamba nti, emipiira emikadde abantu abamu bagisuula ate waliwo n’abagitunda ku bbeeyi ensaamusaamu. Ky’okola kugigula n’oyongerako omutindo olwo ng’obwavu obugobye.\nEbipiira ebikozesebwa ng'olukomera bw'oba oyagadde\nBy’osobola okukola mu mipiira gy’emmotoka emikadde bingi, okuli:\nOkugisiiga langi n’ogiguza abaamasomero\nAbantu abalina amasomero naddala aga nassale, beetaaga emipiira emikadde ne bagiteeka ku masomero abaana ne bagizannyisa. Wabula bagyagala nga girina langi za njawulo okuyigirako abaana baabwe.\nOkugisiiga langi n’ogisala mu ngeri ey’enjawulo\nNg’oggyeeko okugisiiga langi, osobola okugisalamu dizayini ez’enjawulo n’okolamu ebintu ebisikiriza ng’ekinyonyi oba ente n’ebirala era nga bino nabyo abaamasomero nabyo babigula, abasimba ebimulu n’ebirime awaka oba abatimba mu maka gaabwe babyettanira.\nGikolebwamu n’entebe ssaako emmeeza ebitundibwa obuwanana.\nAsaph Mwesigwa ye emipiira agikolamu ngatto era abantu ze basinga okwettanira okugula.\nAgamba nti, omuvubuka atalina mulimu agezeeko okuyiga okukola engatto mu mipiira gye mmotoka taggya kwejjusa.\nMwesigwa ayongerako nti, ennaku zino abaamasomero tebakyettanira byesuubo bya byuma nga bino bikola obubenje ku baana era nga kati bagula byesuubo ebikoleddwa mu mipiira gy’emmotoka. Kino omuntu bw’akissaako essira n’akola ebyesuubo mu mipiira gy’emmotoka afuna ssente mpitirivu.\nEkimu ku biwunde ebyakolebwa mu ndabirwamu ya mmotoka eyayatikayatika\nEggiraasi y’emmmotoka eyatise\nMarkmoon Mutaasa, ono awunda ebintu mu ggiraasi ez’enjawulo ezaatise agamba nti mu ggiraasi y’emmotoka eyatise, omuntu asobola okuwundamu ekifaananyi era n’akitunda n’afuna ssente olwo obwavu n’abeera ng’abugobye.\nMutaasa agamba nti, kino tekyetaagisa kapito. Ggwe genda mu kifo mmotoka we zitomereganidde olonde ggiraasi ezaatise ng’otandika kuyiiya ssente.\nFuna ekibookisi okubeko ekifaananyi, olwo ogatteko eggiraasi osobole okuggyayo ekifaananyi ky’oyagala.\nAgnes Mutiibwa akola bizinensi agamba nti, empanka osobola okuziguza aba wooteeri oba abasiika capati.\nOno agamba nti, n’obuwempe obussibwa wansi mu mmotoka osobola okubuguza abantu ne babukozesa okusiimuulirwako ebigere ku miryango.\nBino byonna n’ebirala, bisobola okukuggya mu bwavu. Ky’olina okukola kufaayo kuyiga ngeri ebintu eby’enjawulo gye bikolebwamu ng’obwavu obugoba.


PADDY Sserunjogi amanyiddwa nga Sobi, ekitongole kya ISO kimugasse ku lukalala lw’abajulizi abagenda okulumiriza boofiisa ba Gen. Kale Kayihura abaakwatibwa ku misango egiwerako. Sobi yeewaako obujulizi ku by’okubba n’okutta abantu kyokka agamba nti kati yalokoka, era ayambako kulwanyisa bumenyi bw’amateeka.\nYasooka kukola ne poliisi wabula oluvannyuma n’afuna obutakkaanya ne boofiisa ng’agamba nti yabalooperanga abamenyi b’amateeka ababbisa emmundu wabula ne batabakolako era oluvannyuma yakizuula nti boofiisa abo be baapangisanga ababbi abo emmundu oluvannyuma ne bagabana omunyago.\nMu kiseera kino, Sobi abadde akolagana n’ekitongole ekiketta munda mu ggwanga ekya Internal Security Organisation (ISO) era be baasazeewo Sobi abeere omu ku bajulizi nga beesigama ku bwino gw’alina ku boofiisa abaali baddukanya poliisi mu bitongole eby’enjawulo ku mulembe gwa Kayihura.\nObujulizi bwa Sobi butuuka ne ku Gen. Kayihura yennyini gw’agamba nti, yamutuukirira enfunda eziwera ng’amuloopera boofiisa abakolagana n’ababbi, wabula nti talina gwe yakolako era bwe yalaba bimutabudde kwe kuddukira ewa Maj. Gen. Henry Tumukunde eyali Minisita w’obutebenkevu n’abimuyitiramu era ono nti ye yamulaga nti ensonga azitutte ng’enkulu.\nYEEZINZE KU BOOFIISA BANA Sobi agamba nti bwe yannyuka obubbi ng’akooye okutulugunya n’okutta abantu abatalina musango, yasalawo okwewaayo mu mikono gya poliisi. Agattako nti, yatuukirira Gen. Kale Kayihura ng’akyali omuduumizi wa poliisi mu 2015 n’amutegeeza nti akooye okubba ayagala akwatagane naye kubanga ye amanyi ababbi bonna abomutawaana ne gye basibuka. Yamuwa obweyamo nti agenda kumuyambako okutereeza eggwanga.\nKayihura yamusindika mu kitongole kya Special Operations Unit (SOU) ekyali kikulemberwa SSP Nixon Agasirwe. Mu kiseera kino Agasirwe ali mu kkomera ly’amagye e Makindye oluvannyuma lwa kkooti y’amagye okumuggulwako emisango gy’okuwamba bannansi ba Rwanda ne babazza e Rwanda ku mpaka era abamu ne battibwa. Yasibwa ne boofiisa abalala okuli n’eyali akulira ekitongole ekikwasisa empisa mu poliisi (PSU) SCP Joel Aguma.\nSobi agamba nti ye obubbi yabuvaamu.\nBye yasanga mu kitongole Agasirwe kye yali akulira nti byamukuba wala era ebyo by’ategese okuttottolere kkooti ng’alaga engeri boofiisa gye baakolanga ddiiru n’ababbi ne babawa emmundu okukola misoni omuli ez’okuwamba abantu abatalina musango naye ng’ekigendererwa kya kubaggyamu ssente era abamu nga bamaliriza babasse.\nDdiiru endala z’agamba ezaasinga okukolerwanga mu kitongole ekyo nti zaali za kubba mmotoka ne batta bannyinizo era ng’ababbi balina okwanjula omunyago, boofiisa ne bagabana.\nKuno agattako ‘misoni’ z’okuteega mmotoka z’ebyamaguzi ne banyagulula ssente n’ebintu ebikalu era ne bisibira mu mayumba ga boofiisa. Yeezinze ku boofiisa bana okuli abasatu abaakwatibwa kw’ossa omu ali ku ddaala lya Dayirekita wabula ng’ono takwatibwanga.\nEnsonda zaategeezezza nti boofiisa abaakwatiddwa Sobi b’agenda okulumiriza kuliko;\n1 Agasirwe, Herbert Muhangi eyabadde akulira Flying Squad 2 Col. Ndahura Atwooki eyabadde akulira eby’ekikessi (Criminal Intelligence) mu poliisi ku mulembe gwa Kayihura.\n3 Ofiisa oomulala atannakwatibwa, amannya galekeddwa.\n4 Sobi alina n’obujulizi ku Abdallah Kitatta n’ekibinja kye ekya Bodaboda 2010.\nEbintu bwe byatandika okutabuka ku boofiisa ba Kayihura, baalagira Sobi n’akwatibwa nga beekengedde ku by’ayogera wabula baamusuza e Nalufenya ekiro kimu, ISO n’emununula.\nISO egamba nti mu kukwata Sobi, boofiisa baali beekengedde obujulizi bw’abalinako nga banoonya bwe bamutwala e Luzira avundire eyo beewonye ebizibu. Nti kino kye kyawaliriza ISO okumununula mu bwangu nga tannatuusibwako bulabe.\nSobi poliisi yamukwata nga January 15, 2018 era nga waakayita ennaku ssatu zokka nga bamuyimbudde, amagye ne gazingako Kitatta n’akabinja ke ne babayoola.\nSOBI BAMWONGEDDE OBUKUUMI Ensonda mu ISO zaategeezezza nti, Sobi baamwongedde obukuumi oluvannyuma lw’okusalawo nti y’omu ku bagenda okubeera abajulizi mu misango egivunaanibwa boofiisa ba poliisi.\nWaliwo okutya ku bajulizi abakulu mu misango egy’enkizo okuli n’ogw’okutemula eyali omwogezi wa poliisi Andrew Felix Kaweesi nga kwesigamizibwa ku kuttibwa kwa makanika Mukwasi eyalaba abatta Kaweesi wabula ne bamulondoola ne bamusalako omutwe kw’ossa n’enfa ya ofiisa avunaanyizibwa ku mmundu entono Wilfred Okello Makmot ekyalimu ebibuuzo.\nOkello yafiiridde Dubai nga yaakava mu nnyonyi eyamuggye mu Amerika, ng’alinze ennyonyi emuzza mu Uganda. Okello abadde omu ku bajulizi ababadde basuubirwa okuwa lipooti ku mmundu ezatta Kaweesi n’eza Kitatta.\nOkusinziira ku nsonda, Sobi baamutadde mu kifo ekimu ISO mwekuumira abajulizi baayo ne bamuteekako obukwakkulizo, okufuluma alina kufuna lukusa kuva wa Dayirekita wa ISO kubanga bamukuuma nga mujulizi mukulu nnyo. Baamwongedde abaserikale okunyweza ebyokwerinda bye aleme kutuusibwako buzibu. Kaka bwe yatuukiriddwa ku ssimu ku bya Sobi okumufuula omujulizi wa Kayihura yagambye nti, ensonga za Sobi zikwatidda bulungi n’omusango gutambula bulungi.\nKAYIHURA AWEZEZZA OMWEZI MU KADUUKULU\nNga July 13, gwaweze omwezi bukya nga Kayihura akwatibwa okuva ku ffaamu ye ku kyalo Katebe mu ggombola y’e Kasagama e Lyantonde n’aggalirwa mu nkambi y’amagye e Makindye.\nOmwogezi w’amagye Brig. Richard Karemire yategeezezza nti, beetaaga obudde okumaliriza okunoonyereza ku nsonga za Kayihura n’ategeeza nti bwe banaaba batuusizza okumutwala mu kkooti bajja kutegeeza eggwanga.\nBino byaddiridde ekibiina ekigatta bannamateeka ekya Uganda Law Society (ULS) okutuuza olukuhhaana lwa bannamawulire ne basaba amagye okutwala Kayihura mu kkooti kubanga essaawa eziragirwa mu mateeka 48 zaggwaako dda.


Bukedde Online - Akabbinkano ka Trump ne Clinton II\nAbamu ku baaliwo boogedde bye batalyerabira ku mikolo gy'ameefuga\nOmugagga asenze ekkanisa\nAmaaso n’ebigambo byolekeze abantu bali mu maka gaabwe ku ttivvi Clinton muveeko.” Farage bweyagambye Trump.\nFarage (ku kkono) ne Trump.\nABAMERIKA n’abantu abalala okwetoloola ensi nga balindiridde akabbinkano ak’omulundi ogwokubiri wakati wa Trump ne Clinton leero ekiro.\nTrump agamba nti ku luno Clinton agenda kumwasimula bugolo.\nTrump agamba nti, mu dibeeti eno eyookubiri egenda okubeera e Washington mu yunivasite ya St. Louis, obutafaananako eyasooka eyali mu New York mu yunivasite y’e Hofstra Hempstead, azze mwetegefu obutaddamu kuwugulwa okuva ku mulamwa ng’asaabulula obulimba Clinton by’anaaba amussaako asigale ku nsonga ezinaaba zibuuzibwa bannamawulire Anderson Cooper ow’omukutu gwa CNN ne Martha Raddatz ow’omukutu gwa ABC.\nNewankubadde mu dibeeti eyasooka emikutu gy’amawulire gyamulaga ng’eyawangulwa Clinton ku bitundu 62 ku 100, olwo ye n’afuna ebitundu 27 ku 100, agamba nti ku luno waakukozesa obukodyo obwamuweereddwa Omungereza Nigel Farage eyali omukulembeze w’ekibiina kya Ukip mu Bungereza ekyakola ekinene okulaba ng’abantu mu kalulu k’ekikungo akaategekebwa mu June okubuuza Abangereza oba bava oba okusigala mu mukago gwa Bulaaya abasinga ne basalawo okuguvaamu.\nFarage eyaliko mu lukuηηaana lwa Trump mu August, yamutegeezezza nti nga batuuse mu lwokaano, yeewale okuyingirira entalo ennaayize ng’agezaako okwewolereza ku bintu ebitamukwatako Clinton by’agenda okukubawo.\nYe Farage bwe yabadde ku mukutu gwa CNN, yategeezezza nti, “Buli kukonjera Clinton kwakukolako, kwebalame togezaako kwennyonnyolako oba okutangaaza. Amaaso n’ebigambo byolekeze abantu bali mu maka gaabwe ku ttivvi Clinton muveeko.”\nMaama asudde ebbujje mu ttooyi!\nObuwanguzi bwa Kasibante mu Lubaga North busaziddwamu\nAkalulu kâ€™e Lubaga kazzeemu enkalu


Kooti egobye omubaka Ndooli Museveni | Dembe FM 90.4\nKooti egobye omubaka Ndooli Museveni\nKooti enkulu e Mubende eragidde akakiiko kebyokulonda okutegeka okulonda okulalaa, okwomubaka wa Buwekula South.\nKooti yeemu kidiridde okusazaamu okulondebwa kwa Williams Ndooli Museveni, Fred Tumwesigye bwawangudde omusango gweyawaaba ngawakanya okulondebwa kwe.\nMu nnamula esomeddwa kkalaani wa kkooti enkulu e Mubende Godfrey Kaweesi, omulamuzi Eva Luswata akkaanyizza noludda oluwaabi nti akakiiko kebyokulonda kaalemererwa okukola obuvunaanyizibwa bwako okutegeka okulonda okwamazima atenga kugoberera amateeka.\nKkooti egambye nti newankubadde Omubaka Museveni teyeenyigira butereevu mu mivuyo, naye waaliwo obulagajjavu obwakolebwa akakiiko kebokulonda nebakyusa empapula okwali ebivudde mu kuonda mu bifo ebyenjawulo oba DR Forms ekyaviirako Fred Tumwesigye okuwangulwa mungeri eyobukulubbya.\nKati owa NRM Fred Tumwesigye ategeezezza nti bamatizza kkooti ensonga kwebayimirira okuwaaba omusango guno.\nOmubaka Museveni Williams Ndooli asabye abawagizi mu Buwekula South okukuuma emirembe naye alagidde bannamateeka be okutegeka okujulira kubanga ensobi zonna ezaakolebwa teyazirinaamu mukono zaakolebwa kakiiko kabyakulonda.\nAkalulu kano kaalimu abantu 3 okwali owa National Unity Platform, Ainebyona Ronald, Fred Tumwesigye eyali ku kaada ya NRM ne Museveni William Ndooli eyali yeesinmbyewo ku bwannamunigina.


Bukedde Online - Ekibumbe ky'ezzike ekya KCCA kiwemmense obukadde 400\nKondakita attiddwa mu bukambwe e Luzira\nWasswa Biriggwa alekedde Amuriat akwatire ...\nEkibumbe ky'ezzike ekya KCCA ekiwemmense obukadde 400 kitongozeddwa.\nDayirekita wa KCCA Dorothy Kisaka (ku kkono) ng'ali ne Loodi Meeya Lukwago bwe baabadde batongoza ekibumbe ky'ezzike.\nLoodi Mmeeya Erias Lukwago ne dayirekita wa Kampala Dorothy Kisaka batongozza enkola empya ey'okutumbula ebyobulambuzi mu kibuga nga basikiriza bannansi okwettanira okumanya ebyafaayo by'eggwanga lyabwe n'entandikwa y'ekibuga ekikulu Kampala.\nLukwago yagambye nti ekibuga kiriko ebyafaayo bingi nga bitandikira ku nsolo n'obusozi omusanvu kwe kitudde. "Kabaka yavanga mu Lubiri okuyigga ensolo eziyitibwa empala nga nnyingi mu kibuga kino. Olw'okuba ensolo zaalinga nnyingi mu kibuga nga kikyali kibira ekikwafu ekyekwekangamu ensolo ez'enjawulo naddala empala, abaatusookawo kwe kukituuma Kampala nga kiva mu nsolo eziyitibwa empala era tugibumbye okugiraga abantu nga bw'efaanana", Lukwago bwe yagambye.\nYalaze nti babadde bateekwa okukola ekibumbe ky'ensolo empala okumanyisa abantu bw'efaanana n'okulaga ekibuga gye kivudde nti lyali ttale n'ekibira ekyalimu ensolo ez'enjawulo era bannansi basaana bakimanye nti ekibuga kyonna Bassekabaka ba Buganda mwe baayigganga ensolo.\nKCCA yakoze ebibumbe bibiri okuli eky'ensolo empala kye yatadde mu kibangirizi ekisangibwa ku Jubilee House etunudde mu Palamenti n'ekirala eky'ezzike kye yatadde ku Collins House okumpi ne Speke Hotel.\nOmukolo gwabaddeko abakungu okuva mu kitongole ekya Uganda Wild Life Authority, Uganda Tourism Board n'abaavudde mu Jubilee House n'abalala.\nDayirekita wa Kampala Dorothy Kisaka yagambye nti, abantu bateekwa okumanya ekibuga gye kivudde n'okulaga eggwanga nti bannansi basaanidde okwenyigira mu bulambuzi nga bamanya ebisolo ebiri mu ggwanga lyabwe.\nYagambye nti bagenda kwongera okutegeka ekibuga okukyagazisa Bannakampalan'okwettanira obulambuzi. Kkanso yayisa obukadde 400 okubumba ebibumbe bino.\nLoodi Mmeeya Erias Lukwago\nMuseveni awolerezza Polof. Bukenya ku za Chogm\nEkitongole ekiramuzi kiremeddeko okuvunaana Polof. Bukenya\nKkooti eyise baminisita Kuteesa ne Nasasira


Bukedde Online - Batongozza enkola\nShiekh Umar talabiseeko mu kkooti ku gw'okufera...\nAba FDC balabudde ababakolako effujjo\nBANNAYUGANDA bakubiriziddwa okwettanira okutereka basobole okweyagalira mu biseera byabwe eby’obukadde.\nOkuva ku ddyo ye Martin Anthony Nsubuga akulira Uganda Retirement Benefits Regulatory Authority n'abakungu ba Liaison mu kutongoza enkola ya manvuuli eno ku woteeri ya Serena ku Lwokubiri.\nBwabadde atongoza enkola ya Liaison Umbrella Fund abakola mu kuterekera abantu ssente, akulira Uganda Retirement Benefits Regulatory Authority Martin Anthony Nsubuga akubirizza abantu okweyunira okutereka ssente olwo lwebanaasobola okweyagalira mu bukadde bwabwe.\nAyongeddeko nti Bannayuganda bangi bwe batuuka mu bukadde baabwe tebabweyagaliramu olwokuba nga tebatereka ssente zibayamba nebadda mu kusabiriza ekitali kirungi.\nAte akulira ekitongole kino Isaac Mpaire, agambye nti enkola eno egendereddwamu kuyamba bannayuganda kwekulaakulanya kuba okuterekayo kutandikira ku 30% buli mwezi era ssente omuntu atandika okuzifuna okutandikira ku myaka 30 so omuntu w’atuukira okuva mu kukola aba alinawo ebintu mwatandikira okujja ssente ate n’asigala ng’afuna ezimubezaawo.\nAyongeddeko nti abantu abasing ssente z’akasiimo bazikozesa bubi naye bwebaneyuna enkola eno n’akasiimo bwekaggwaawo era babeera basobola okusigala nga balina webatandikira kasita banyigira mu nkola eno.


Bukedde Online - Engeri Ssennyiga omukambwe gy'awadde abamu 'essanyu'\nEngeri Ssennyiga omukambwe gy'awadde abamu 'essanyu'\nObugubi abasajja bwe bayitamu olw'okusiiba...\nKALANTIINI ya Corona oyinza okugiyita kasobeza! Erina abaagalana b'ewadde akaseko ku matama. Kubanga bafunye omukisa okunyumyaako n'abasajja baabwe ababadde batasiibako waka.\nNe bafuna n'omukisa okubalaga ebizibu bye basanga awaka. Ebimu nno byangu ate nga binene ng'okugula oluggi lwa ttooyi n'okuluteekako.\nKu luno abasajja lwe baasiibye awaka lwe baakirabye nti bamaama bafuna obuzibu okugenda mu ttooyi okutali luggi. Bakazibattu bulijjo bamala kuyiiya nnyo ne babaako we batuma abaana baveewo basobole okugenda okweyamba. Kati n'abasajja bino byonna babirabye.\nNe batandika okukuba bakyala baabwe obwama obwa ‘… bulijjo ggwe okola otya..?' Abakyala bandibadde tebaagala na kwanukula basajja bano, kubanga bulijjo babaddenga beesigula nga bo bwe bagenda mu ttooyi z'oku mirimu gye bakolera. Ggwe olaba musajja kupapa mbu essaawa emuyiseeko agenda ku mulimu, kumbe apapa kutuuka kugenda ku kinnya ali bubi.\nNaye ku luno buno obulwadde bwa Corona bwabakubye omwenda okukamala. Omusajja gwe bamaze okuyisa mu kizibu ekyo, (ne batuma abaana okugenda okwera ebisenge byabwe naye nga kakodyo kaakubaggyawo omusajja ono asobole okuyingira mu ttooyi okutali luggi) agenda okuvaayo ng'ayize okwekoza ekkwaano ku mukyala we bulijjo gw'abadde alengezza n'abuuka ne ba Patsy abamukuula mbu kubanga balabika bulungi.\nEkkwano eryo ly'atandika n'omukyala ow'eka gye liggweera buli omu alengeddeyo. Ate olwokuba wiiki bbiri nnamba omusajja ono ali mu ggiribwa ya Corona; talina w'alaga, omukyala ono owawaka yafunye akadde okuggusa ensonga ze bulijjo omusajja ono ze yeepena ng'ayingira amatumbibudde nga yeekwasa emipiira, emirimu emingi oba okusuza mikwano gye ababa bafi iridda.\nKati ggwe omusajja abadde akola bwatyo, ofunya otya emimwa n'otandika okubeeba omukyala okujjula emmere ng'otaddeko n'okumutegeeza nga ggwe bwe wamanyiira okuliira ku ssaawa eyo gy'okolera! Abasajja ab'ekika kino baabakompodde na ngolo ya ‘ansa' eyokubalangira okuddayo gye bamalira ssente zaabwe.\nNaye nno n'abasajja bagezigezi ng'akwatira emmese ku ggolu. Mu kalantini ono, basuubizza abakazi ensi n'eggulu basobole okumalako.\nBabasuubizza embaga, amapoloti, okubazimbira abamu ne batuuka n'okukawaηηamula ng'ayita nnyina omukyala nti baabadde babatumirizza engoye za Paasika nga zijjira ku mmaali yaabwe eyabadde eva e China nti era balinda bino biggwe balabe bwe banaalondoola ebintu ebyo. Kyokka nga byonna abasajja bano bayiiya mbeera ya kwewonya kuswala kubanga amaka eky'amazima bababdde baagasuulawo dda.\nKale nno obulwadde buno obwa Coronavirus ssinga tebubadde nti bulimu okufa, abakyala bubadde bubakoledde kubanga bubakubidde ku basajja baabwe ebibaati; ekintu abakazi kye baayagala edda.\nN'abasajja bambi abalabirira obulungi amaka gaabwe naye nga emirimu gye gibalemesa okusiibako awaka, nabo baafunyeemu, kubanga nabo ddoozi ya biri ku luno baakakiddwa okugiweza. Anti obukoowu bulijjo bwe beekwasa tewali we buva.\nKing Kong akyatenda lwe yalingiza e Magombe\nEmmotoka eweddewo mu kabenje mu Mabira


Bukedde Online - Museveni awadde ekkanisa obukadde 100\nOmukyala asussizza okunnumya\nAbayizi abagambibwa okukola olukwe okutta ...\nAdded 3rd June 2010\nEkyo kitwalibwa nga kikolimo. Mpaddeyo obukadde 100, nammwe mugatteko ekkanisa yaffe tugiggyeko ekikolimoâ€, bwe yategeezezza.\nMuseveni era yasabye Abalabirizi ne bannaddiiniÂ bamuyambeko okukunga abantu bakole baveÂ mu bwavu kubangaÂ YesuÂ gwe bagoberera yali mukozi nnyo ngâ€™ali\nMuseveni era yasabye Abalabirizi ne bannaddiiniÂ bamuyambeko okukunga abantu bakole baveÂ mu bwavu kubangaÂ YesuÂ gwe bagoberera yali mukozi nnyo ngâ€™alina emirimu ena. Ogwâ€™obubazzi, okubuulira enjiri, okuwonya abantu nâ€™okuliisa abaamugobereranga.\nNgâ€™ali e Nakiyanja we yavudde okugenda ku ludda lwâ€™Abakatoliki, yagambye nti abagoberezi ba Kristo bangi nnyo abali mu bukadde 25 mu Uganda ne yeewuunya lwaki abantu abangi bwe batyo bakaaba obwavu.\nKino yakitadde ku bannaddiini nti tebakoze mu bagoberezi baabwe mulimu. Nâ€™agamba nti yeewuunya okuba nga Gavumenti eweerera abaana mu pulayimale ne siniya nâ€™eggattako okuzimba ebibiina mwe basomera nâ€™okusasula emisaala gyâ€™abasomesa, kyokka abazadde ne bazitoowererwa okufunira abaana baabwe emmere yâ€™okulya ku ssomero.\nâ€œNdowooza nti ogwo gwandibadde mulimu gwa bannaddiini okukunga abantu, buli kintu tuleme kukirekera Gavumentiâ€, bwe yagambye. Nâ€™agattako nti e Bundibugyo kiri wala nnyo okuva e Kampala ate teri nguudo nga nâ€™olusooseeyo, NRM ye yalukola kyokka abantu baayo bagagga nnyo okusinga aba wano abaliraanye ekibuga nâ€™asoomooza bannaddiini bakunge abantu bakozese emikisa gino gyonna bagaggawale.\nKwe kudda ku babba ssente zâ€™eggwanga nâ€™agamba nti ekyennyamiza mulimu nâ€™abagoberezi ba Kristo abatava mu kkanisa na Klezia- kitegeeza nti okulwanyisa emize emibi, ekkanisa nayo ekuvunaanyizibwako butereevu.\nOkusaba okwategekeddwa Obulabirizi bwa West Ankole kwetabiddwako Katikkiro Apolo Nsibambi, ebikonge bya Gavumenti nâ€™abalamazi abaavudde mu bitundu ebyenjawulo.\nAfumise nnyina ebiso eyamugobye addeyo ewa bba\nMusomese abantu ku kulonda\nLoodi meeya Lukwago ali ku kitanda\nBibuuza agenda wa Bebe Cool\nAkuuma ka Bibuuza kanyiizizza abasawo


GIWUNYE! Omusuubuzi David Katumwa ali mu maziga lwa kuzannyira mu vuvuzera ya mwana muto, maama alemeddeko okumusiba waaya okulibwa ensekere – The Bridge Uganda\nGIWUNYE! Omusuubuzi David Katumwa ali mu maziga lwa kuzannyira mu vuvuzera ya mwana muto, maama alemeddeko okumusiba waaya okulibwa ensekere\nKyaddaki Poliisi y’e Katwe ekutte omusuubuzi w’omu Kampala David Katumwa ku misango gy’omwana omuwala eyabuziddwawo.\nOmwana myaka 16 yabula okuva mu maka g’abazadde be e Zzana kati omwezi mulamba oluvanyuma lw’abazadde okumulemerako annyonnyole gye yaggye ssente ze yaguzeemu essimu empya eya ‘Smartphone’.\nMaama w’omwana Yasmin Ahmed agamba nti yaddukira ku Poliisi y’e Zzana okuyambibwa ku nsonga z’omwana we eyabuze.\nOluvanyuma, yafuna amawulire nti muwala we yalabiddwako mu maka g’omusuubuzi Katumwa nga naye mutuuze mu bitundu bye Zzana.\nMaama Yasmin agamba nti yalaba muwala we ng’ali ne Katumwa mu mmotoka kwe kumusindikira obubaka ku ssimu okukomyawo muwala we, ekintu ekyamulemye.\nPoliisi ye Zzana bwe yagaanye okumuyamba, maama yaddukidde ku Poliisi y’e Katwe okuyambibwa ku nsonga z’omwana we era amangu ddala Katumwa akwattiddwa abitebye.\nOkusinzira kw’amyuka omwogezi wa Poliisi mu Kampala n’emirirwano Luke Owoyesigyire, Katumwa akwattiddwa ayambeko Poliisi mu kunoonyereza.\nKatumwa yasunsuddwa okuvuganya ng’omubaka wa Palamenti mu Monicipalite y’e Nansana.\nKinnajjukirwa nti mu 2015, Katumwa yakwattibwa ku misango gy’okusobya ku mwana wa P7 myaka 13 era omwana yali agamba nti Katumwa yamuwa ssente shs 20,000 namutwala mu Loogi Silda Guest House e Zzana.\nKatumwa yegaana omusango era n’okutuusa olunnaku olwaleero, omusango gwazikira.\nAUDIO! UNEB efulumizza pulogulamu y’okuwandiisa abayizi ba P7, S4 ne S6, omwavu waakufa


Bukedde Online - Pulezidenti Museveni atadde omukono ku tteeka ly''ebisiyaga\nFull Figure azadde 'Museveni'\nOwa Bukedde bamwanjudde mu sitayiro e Luweero\nAba NRM mu Kampala banoonya anadda mu bigere bya Nsereko\nPULEZIDENTI Museveni ayolesezza obuvumu obw''ekitalo mu kulwanyisa obuseegu obukulaakulanyizibwa Abazungu mu nsi ezikyakula bw''atadde omukono mu ttuntu lya leero ku tteeka erirwanyisa obuli bw''ebisiyaga mu Uganda.\nPULEZIDENTI Museveni ayolesezza obuvumu obw'ekitalo mu kulwanyisa obuseegu obukulaakulanyizibwa Abazungu mu nsi ezikyakula bw'atadde omukono mu ttuntu lya leero ku tteeka erirwanyisa obuli bw'ebisiyaga mu Uganda.\nBapulezidenti okuli Vladimir Putin owa Russsia, ne Goodluck Jonathan owa Nigeria, etteeka erifaananako ne lino mu mawanga gaabwe baalissaako omukono mu kimpoowooze omwaka oguwedde, wabula ye Museveni alitaddeko omukono mu lujjudde mu maka gw'obwapulezidenti e Ntebe era oluvannyuma mu kwogera kwe n'alabula nga bw'atajja kukkiriza bugwagwa bwa Bazungu kusasaanyizibwa mu Uganda.\nWiiki ewedde Museveni yayanukudde munne Barack Obama owa Amerika ku nsonga z’ebisiyaga ng’agamba nti Uganda tejja kutwalirwa mu nkwawa z’amawanga g’Abazungu kubanga Bannayunganda tebakkiriziganya na muze gwa kulya bisiyaga.\nYagambye nti okusinziira ku kunnyonnyolwa kw’abakugu bannassayansi kweyafunye ng’ali e Kyankwazi mu lusirika n’ababaka baamukakasizza nti ebisiyaga si kya butonde gubeera muze omuntu gw’asobola okuyiga oba okuleka era abakyetabamu balina okukangavvulwa.\nYayongedde okutegeeza Obama nti kibi okumutiisatiisa nti enkolagana ya Uganda ne Amerika agenda kuseseetuka singa anakkiriza n’ateeka omukono ku tteeka eriwera okulya ebisiyaga n’amugamba nti omukwano omulungi gwandibadde tegwesigamizibwa ku bukwakkulizo.\nBobi Wine: Abawagizi be bag...\nROBERT Kyagulanyi Ssentamu yatandikidde mu maanyi ng'anoonya akalulu mu ssaza ly'e Kyaggwe. Eggulo mu lukuhhaana...\nMuseveni yeeweredde abasaan...\nPULEZIDENTI Museveni yeeweredde okufaafaagana n'abantu abasaanyawo n'okuzimba mu ntobazzi be yagambye nti boonoona...\nJENIFFER Full Figure Nakanguubi azadde omwana mulenzi. Yazaalidde mu ddwaaliro lya Paragon e Bugoloobi eggulo...\nOwa Bukedde bamwanjudde mu ...\nZAABADDE essaawa 6:50 ez'omu ttuntu ku Ssande ng'akasana keememula, Semei Wessaali n'abaamuwerekeddeko ne bayingira...\nEbizuuse ku muvubuka eyatti...\nOmuvubuka amagye gwe gasse e Katwe mu kwekalakaasa yava Gomba. Kyokka famire ye erumiriza nti okufa kwe tekulina...


Bukedde Online - HASSAN WASSWA ALIDDE: Ye kapiteeni wa Cranes e Botswana\nSsimbwa kati mumyuka\nEz'abalina obulemu ku mibiri zimuwuuba\nAdded 23rd August 2012\nCRANES esitudde ku makya ga leero okwolekera Botswana gy’egenda okuzannyira ne bannyinimu omupiira ogw’omukwano ku Ssande.\nBya D. KIBANGA, H. SSONKO NE L. KAMERE\nSsande mu gw’omukwano:\nSeptember 8 e Ndola:\nOmupiira guno gwakuyamba ttiimu zombi okulaba bwe ziyimiridde nga tezinnattunka na gya kusunsulamu abalyetaba mu za Afrika e South Afrika omwaka ogujja. Cranes ekyalira Zambia nga September 8 ate Botswana ekyalira Mali.\nBobby atutte abazannyi 18 nga ku bano, basatu basuumusiddwa mu ttiimu y’abali wansi w’emyaka 20 (Hippos). Bano ye, Nicholas Wadada, Joseph Ochaya ne Joseph Mpande.\nHassan Wasswa, azannyira mu Turkey, y’agenda okugiduumira oluvannyuma lwa Andy Mwesigwa n’omumyuka we, Simeon Masaba obutagenda. Abazannyi abalala abagenze kuliko; Ali Kimera, Hamza Muwonge, Denis Guma, Mike Serumaga, Godfrey Walusimbi, Dan Wagaluka, Johnson Bagoole, Isaac Isinde, Ceasar Sapeo, Edward Ssali, Steven Bengo, Robert Sentongo, Ceasor Okhuti, ne Emma Okwi.\nMmamba Kakoboza 3-3 Kkobe\nMu mipiira gy’Ebika by’Abaganda, Paul Mukasa, ow’Emmamba Kakoboza, yajooze Ekkobe n’ayitiriza bwe yalisonsese ggoolo ssatu nga balemagana 3-3 e Wankulukuku. Badding’ana August 31. Leero, Engo eri butoola n’Ente mu kisaawe e Nakivubo.\nOkuloota endiga kitegeeza mikisa\nObukadde bunyuma mwetegese\n'Mateneti tetumala'-Abakyala ab'embuto e Mukono


Bukedde Online - Obubonero bw'embaluka\nOmusajja akwana alowooza kaboozi si bya laavu\nEyanoonyeza mu Bukedde ayanjudde omusajja ...\nAdded 6th March 2018\nENNAKU zino abasajja n’abakazi batawaanyizibwa nnyo obulwadde bw’embaluka. Ekizibu nti bangi ababulina ate balowooza nti balwadde kabootongo. Olw’okuba embaluka tewona, abamu balowooza nti osanga balina siriimu.\nEmbaluka ekwata ku mutwe gw’obusajja ne ku kikuta ekibikka omutwe gw’obusajja. Ate mu bakazi ekwata mu mbuko, ku mumwa gwa nnabaana n’oluusi awafulumira obubi.\nOlw’obutamanya, abantu bangi abalina embaluka nga batambudde mu ddwaaliro era ne bakozesa ne ku ddagala ly’ekinnansi ate oluusi ne babafera naye ng’embaluka teziwona.\nEmbaluka ozifuna mu bitundu ebyekyama nga ku mutwe gw’obusajja, ku kikutta ekibikka omutwe gw’obusajja, ku busajja kwennyini, okumpi ne w’ofulumira oba awantu awalala wonna.\nAte mu bakazi, bazifuna ku matama, ku balongo, mu bukyala, awafulumira obubi n’awalala.\nEMBALUKA OZIFUNA OTYA?\nEdith Mukisa omukugu mu kubuulirira abaagalana yagambye nti embaluka bulwadde bwa kikaba era omutnu yenna azirina azifunira mu kwegatta. Teri ngeri ndala gy’osobola kufuna mbaluka nga teweegasse.\nZireetebwa akawuka akayitibwa vayiraasi era abamanyi ebikwata ku buwuka buno, tebuwona.\nOkugeza, siriimu aleetebwa vayiraasi era tawoona ne ssennyiga aleetebwa vayiraasi era naaye tawona tujjanjaba bubonero naye nga ssennyiga yeewonya yekka.\nOMANYA OTYA NTI OFUNYE EMBALUKA\nSsinga weegatta n’omuntu naye nga waakayita ennaku wakati w’essatu n’omusanvu n’owulira nga bw’ofuuyisa omusulo gukuluma, ng’ofunye obutulututtu nga busiiwa mu bitundu ebyekyama ng’obabuukirirwa ng’ayidde omuliro.\nOluusi ofuna olusujjasujja, ng’omutwe gukuluma, ng’olinga alina ssennyiga oba ng’owulira nnakanyama.\nOyinza okufuna ensanjabavu mu mpataanya okumpi n’ebitundu byekyama era n’amagulu okukuluma.\nObubonero buno busobola okumala ennaku bbiri okutuusa ku 20 ng’oli mu mbeera eno.\nAbantu abamu bafuna obubonero buno bwonna, abalala bafunako bumu ate abalala tebafuna kabonero konna naye ng’akawuka kayingidde.\nAkawuka kano bwe kamala okuyingira kasirikira mu misuwa oba ‘nerves’ne kaba ng’akataliimu. Naye bwe kasirika obubonero obwo waggulu toba nabwo naye ng’okalina mu mubiri.\nMu bantu abamu ayinza n’okumala emyaka nga tafuna kabonero konna. Mpozzi mu bamu agenda okulaba ng’ate kabaluse era ky’ova olaba bakayita embaluka. Waliyo ebintu ebireetera obulwadde buno okuddamu.\nSsinga omubiri gwo gufuna ekyekango nga bino wammanga;\nMpozzi n’abalina akawuka nga balina n’akawuka k’embaluka era bafuna ennyo okubaluka kuno\nObukoowu nga buyitiridde\nOkulwala omwezi mu bakyala\nObulwadde obw’amaanyi ng’omusujja.\nOkwegatta okw’amaanyi oba okukuluusanya mu bitundu byekyama. Embaluka bw’eddamu ofuna okusiiyirira, okubaluka oba obutulututtu obulinga omuliro, buno bwabika n’ofuna amabwa, amabwa bwe gakala, olwo n’oddayo mu mbeera eya bulijjo Amabwa bwe gawona, olwo ng’embaluka esirika, ng’erinda omubiri bwe gunaafuna ekyekango ng’ate ebaluka.\nWaliyo eddagala nga liyamba embaluka nga lino liri mu malwaliro amanene. Ate bubaluka mu kifo kye kimu mpozzi oluusi busiiwa nnyo era otandika kuwulira kikusiiwa mu kifo ekyo we bwasookera ogenda okulaba ng’obutulututtu buzze nga bwabika nga bufuuka amabwa era ng’amabwa gawona gokka. Bwe buddamu okubaluka, olina okukola bino;\nOlina okukyusa obuwale buli lunaku era tekigaana butayambala kawale ne kiyamba embaluka okuwona amangu.\nBeera muyonjo era bw’ofuna amabwa koseza amazzi agalimu omunnyo omutono okwewala okufuna endwadde era n’okwambala amabwa okuwona amangu.\nToyambala buwale bukukwata, yambala obuwale nga bwa ppamba. Embaluka tekolagana na bbugumu.\nTeweetakula era tokwata mu mabwa kubanga oyinza okusaasaanya obulwadde mu bitundu byekyama. Era oyinza okwesanga nga buli lw’eddamu okubaluka ekifo kyonna ekimalawo.\nOgw'Asikaali eyakuba omwana gwongezeddwaayo\nKabaka asiimye okuggulawo olukiiko lwa Buganda ku Mmande\nEbikulu 8 mu mupiira gwa KCCA FC ne Mamelodi Sundowns\nNigeria ne Morocco zaagala kukiika


Ekyabadde ku mukolo Kabaka kwe yasisinkanidde...\nMUKAWEEEFUBE w’okulwanyisa obwavu mu maka,okutumbula endya ennungi ,okulwanyisa enjala n’okwongera omutindo ku birime ekitongole ky’obwanakyewa ekya SASAKAWA Global 2000 nga kiyambibwako aba IFAD balambudde abalimi mu disitulikiti ez’enjawulo.\nOkulambula kuno kwatandikidde mu disitulikiti ye Kamuli mu Busoga ng’eno balambudde abalimi ba ssoya ab’enjawulo era nga babalaze ebintu eby’enjawulo bye bafunye okuva mu kulima ssoya okuli okusomesa abaana,okuzimba amayumba,okugula ettaka,okufuna emirimu ne ssente n’ebiralala.\nBano oluvannyuma beyongedeyo mu disitulikiti ye Nakaseka gye balambulidde abalunzi b’embizzi ,enkoko n’abalimi ba kasooli,emmwanyi ,ebitooke, enva nga bangi ku bano basobodde okwongera omutindo ku bintu bye bakola nga beyambisa amagezi agabaweebwa aba Sasakawa n’abalimisa baabwe ab’omubitundu.\nAbamu ku bammemba abalambuddwa kuliko Ruth Sseruwu,steven Sseruwuma,James Kasakya,Henry Ssebyala n’abalala.\nJames Murangira avunanyizibwa ku makungula n’omutindo yagambye nti abalimi bangi balemedde mu bwavu olw’obutamanya ng’eri gye bayinza kwongera mutindo ku bintu bye bakola nga yensonga lwaki bavaayo okubayigiriza ennima ey’omulembe ssaako okulima emmere ekula amangu ate nga yattunzi\nYagambye bakyusiza obulamu bwa bantu abasoba mu 10,000 mu disitulikiti ez’enjawulo okuli Gulu,Lira,Kamuli,Tororo,Iganga,Buikwe,Mukono,Luweero,Kiboga ,Nakaseke n'endala.\nAte ye Juliet Nakitende avunaanyizibwa ku kutekerateekera n’okulonda ebikolebwa mu Sasakawa yasabye gavumenti eyambe abalimu okubasembereza ebikosebwa n’okola amakubo kibanguyize okutusa ebirime bya bwe mu butale\nMukyala wange tamanyi kulabirira...\nMUKYALA wange tamanyi kulabirira baana be era omukozi y’alabirira. Omukozi bw’agenda, awaka tubeera bacaafu, abaana...


Nfunye Emikisa Mingi mu Kuweereza Katonda | Ebyafaayo\nBISOME MU Afrikaans Albanian Amharic Armenian Aymara Bulgarian Catalan Cebuano Chichewa Chinese (Simplified) Chinese (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Finnish French Ga Georgian German Greek Guarani Haitian Creole Hebrew Hiligaynon Hungarian Igbo Iloko Indonesian Isoko Italian Japanese Kazakh Kikaonde Kikongo Kikuyu Kiluba Kimbundu Kinyarwanda Kirghiz Kirundi Kongo Korean Lingala Lithuanian Luganda Luo Luswayiri Luswayiri (Congo) Luwalabu Macedonian Malagasy Maltese Maya Nepali Norwegian Nyaneka Nzema Ossetian Otetela Papiamento (Aruba) Papiamento (Curaçao) Polish Portuguese Punjabi Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swedish Tagalog Tatar Thai Tigrinya Tiv Tshiluba Tsonga Turkish Twi Ukrainian Umbundu Vietnamese Xhosa Yoruba Zulu\nNfunye Emikisa Mingi mu Kuweereza Katonda\nByayogerwa Peter Carrbello\nOkuviira ddala mu buto, nnawuliranga bubi olw’obusosoze mu langi, nnali ntya okulemererwa nga nnina kye nkola, era nnali wa nsonyi. Nnali nkimanyi nti Bayibuli esobola okunnyamba, era nnagenda ku Kkereziya eyali mu kitundu kyaffe nsobole okuyambibwa okuyiga ebiri mu Bayibuli. Olw’okuba saayambibwa, nnatandika okwemalira ku by’emizannyo.\nNga wayise ekiseera kitono, nnatandika okusitula obuzito nsobole okufuuka kanyama. Oluvannyuma nnatandikawo ekibanda ky’abasituzi b’obuzito mu kibuga San Leandro ekiri mu ssaza lya California mu Amerika, era abantu abawerako bajjanga mu kibanda kyange nga mw’otwalidde n’oyo eyawangula engule ya Mr. America. Wadde nga nnali nfuuse kanyama, muli nnali mpulira nga siri mumativu.\nNZUULA KYE NNALI NNOONYA\nLumu omu ku abo abajjanga mu kibanda kyange bwe yakimanya nti nnali njagala nnyo okutegeera ebiri mu Bayibuli, yaŋŋamba nti waliwo omuntu gwe yali amanyi eyali asobola okunnyamba. Enkeera, omu ku Bajulirwa ba Yakuwa yajja ewange. Twamala essaawa nnya nnamba ng’addamu ebibuuzo byange ng’akozesa Bayibuli. Nnamusaba akomewo olweggulo, era twakubaganya ebirowoozo ku Bayibuli okutuusa ssaawa mukaaga ez’ekiro. Bye nnayiga byansanyusa nnyo era nnamusaba ŋŋende naye enkeera, ndabe engeri gy’abuuliramu. Nneewuunya nnyo olw’engeri gye yakozesangamu Bayibuli okuddamu ebibuuzo abantu bye baamubuuzanga, era nange nnasalawo okutandika okubuulira.\nBwe kityo nnaleka omulimu gwange ne ntandika okubuulira ne payoniya oyo (Abajulirwa ba Yakuwa ababuulira ekiseera kyonna bayitibwa bapayoniya). Mu Maayi 1948, nnabatizibwa ku lukuŋŋaana olunene olw’Abajulirwa ba Yakuwa olwali mu kifo ekiyitibwa Cow Palace Arena ekiri mu San Francisco, mu ssaza ly’e California. Mu mwaka ogwo gwennyini, nange nnafuuka payoniya era twali tubuulira essaawa 100 n’okusingawo buli mwezi.\nMu kiseera ekyo, nnasaba Abajulirwa ba Yakuwa bagende bayambe maama okutegeera ebikwata ku Katonda. Bye baamuyigiriza byamusanyusa nnyo era oluvannyuma lw’ekiseera kitono naye yafuuka Omujulirwa wa Yakuwa. Wadde ng’ab’ewaabwe baamuyigganya, yasigala mwesiga eri Katonda okutuusiza ddala lwe yafa. Mu maka gaffe tewali mulala eyafuuka Omujulirwa wa Yakuwa.\nNSISINKANA OYO EYAFUUKA MUKYALA WANGE\nMu 1950, nnasengukira mu kibuga Grand Junction, ekiri mu ssaza ly’e Colorado, era eyo gye nnasisinkanira Billie oluvannyuma eyafuuka mukyala wange. Yazaalibwa mu 1928, era maama we eyali ayitibwa Minnie, yamusomeranga Bayibuli buli kiro ng’akozesa tadooba. Billie we yawereza emyaka ena, yali asobola okusoma era ng’amanyi ebintu bingi ebiri mu Bayibuli. Maama we bwe yali ayiga Bayibuli n’Abajulirwa ba Yakuwa mu myaka gya 1940, yakitegeera nti ggeyeena si kifo abantu gye babonyaabonyezebwa mu muliro ogutazikira. (Omubuulizi 9:5, 10) Minnie n’omwami we baafuuka Abajulirwa ba Yakuwa.\nMu 1949, Billie yakomawo okuva mu ttendekero e Boston n’addamu okuyiga Bayibuli. Mu kifo ky’okunoonya omulimu ogw’obusomesa, yasalawo okukozesa ebiseera bye okuweereza Katonda. Yabatizibwa mu 1950 ku lukuŋŋaana lw’Abajulirwa ba Yakuwa olw’ensi yonna olwali mu kisaawe ekiyitibwa Yankee Stadium mu kibuga New York. Oluvannyuma lw’ekiseera kitono, twafumbiriganwa, era ne tufuuka ababuulizi ab’ekiseera kyonna.\nTwatandikira mu kibuga Eugene, ekiri mu ssaza ly’e Oregon, era twafunayo emikwano mingi. Mu 1953 twagenda okuyambako ekibiina ky’Abajulirwa ba Yakuwa ekyali mu kibuga Grants Pass, nga nakyo kiri mu Oregon. Mu mwaka ogwo gwennyini, twayitibwa okutendekebwa mu ssomero ly’Abajulirwa ba Yakuwa eritendeka abaminsani ery’omulundi ogwa 23. Essomero eryo liyitibwa Gireyaadi era mu kiseera ekyo lyali mu South Lansing, ekyesudde ekibuga New York mayiro nga 250.\nTUTANDIKA OKUWEEREZA NG’ABAMINSANI MU BRAZIL\nMu Ddesemba 1954, nga wayiseewo emyezi etaano nga tuvudde mu ssomero lya Gireyaadi, nze ne mukyala wange twalinnya ennyonyi tusobole okugenda e Brazil. Nga twakamala essaawa emu mu bbanga, ennyonyi yalemererwa naye twasobola okukka e Bermuda nga tetufunye kizibu kyonna. Era yaddamu okulemererwa ne tukka e Cuba, naye oluvannyuma twatuuka e Brazil ku ttabi ly’Abajulirwa ba Yakuwa mu kibuga Rio de Janeiro. Olugendo lwonna lwatutwalira essaawa 36.\nEkizimbe ky’Obwakabaka ekyasookera ddala mu Bauru, mu 1955—kyali kifo kipangise nga kiriko ekipande kye nnakola\nAwo twamalawo ekiseera kitono, oluvannyuma nze ne mukyala wange awamu n’abaminsani abalala babiri ne tugenda e Bauru mu kibuga São Paulo. Kyalimu abantu abasukka mu 50,000, era ffe Bajulirwa ba Yakuwa abaasooka mu kibuga ekyo.\nTwatandika okubuulira abantu nnyumba ku nnyumba, naye amangu ddala omusaserodooti ow’omu kitundu ekyo yatandika okutuziyiza. Yatugobereranga nga bw’agamba abantu obutatuwuliriza. Naye mu wiiki ntono nnyo, waaliwo amaka agaalimu abantu abangi abaasiima bye twali tubayigiriza era oluvannyuma ne babatizibwa. Abantu abalala nabo baatandika okuyiga Bayibuli.\nOmu ku b’eŋŋanda z’abo be twayigiriza Bayibuli ne babatizibwa yali akulira akakiiko akaali kaddukanya ekifo ekyali kitegekerwamu emikolo. Nnakola enteekateeka tusobole okuba n’olukuŋŋaana olunene mu kifo ekyo. Omusaserodooti yali ayagala nnyo olukuŋŋaana lwaffe lusazibwemu, naye eyali akulira akakiiko akaali kaddukanya ekifo ekyo yagamba banne nti: “Bwe mulusazaamu, ŋŋenda kulekulira!” Olukuŋŋaana lwaffe terwasazibwamu.\nMu mwaka ogwaddirira, mu 1956, twayitibwa okugenda ku lukuŋŋaana olunene olw’Abajulirwa ba Yakuwa olw’ennaku essatu e Santos, mu kibuga São Paulo. Abantu ng’amakumi ana ab’omu kibiina kyaffe twalinnya eggaali y’omukka ne tugenda ku lukuŋŋaana olwo. Bwe twakomawo e Bauru, nnafuna ebbaluwa eyali eraga nti nnali mpeereddwa obuvunaanyizibwa obw’okuweereza ng’omulabirizi akyalira ebibiina by’Abajulirwa ba Yakuwa. Nnatambula mu bitundu ebisinga obungi ebya Brazil nga nkyalira ebibiina okumala emyaka 25.\nMu mwaka gumu gwokka, twafuna ababuulizi abanyiikivu bangi mu Bauru\nTWOLEKAGANA N’OKUSOOMOOZEBWA OKW’AMAANYI\nEby’entambula byali bizibu nnyo mu kiseera ekyo. Twatambula kumpi mu nsi eyo yonna nga tukozesa bbaasi, eggaali y’omukka, ebigaali ebisikibwa embalaasi, akagaali, era oluusi twatambuzanga bigere. Ekimu ku bibuga bye twasooka okukyalamu kyali kiyitibwa Jaú, eky’omu São Paulo. Twasangayo omusaserodooti eyatugamba nti,\n“Temujja kubuulira ‘ndiga zange!’”\nTwamuddamu nti: “Endiga si zizo, za Katonda.”\nTwakola enteekateeka ey’okulaga firimu ekwata ku mulimu gwaffe ogw’okubuulira ogukolebwa mu nsi yonna, eyalina omutwe ogugamba nti The New World Society in Action, naye omusaserodooti oyo yakunga abantu batulemese. Twategeerezaawo poliisi era omusaserodooti n’abantu be baagenda okutuuka we twali, baasanga abasirikale ba poliisi abawerako bayimiridde ku mulyango era nga bali bulindaala n’emmundu zaabwe. Abantu abangi abaalaba firimu eyo baanyumirwa nnyo.\nKumpi mu buli kitundu kye twagendangamu, abakulembeze b’amadiini baatuyiganyanga. Ng’ekyokulabirako, mu kibuga Brusque, eky’omu ssaza ly’e Santa Catarina, twasanga bapayoniya babiri abaali bayigganyizibwa ennyo. Naye obugumiikiriza bwabwe bwavaamu ebirungi. Mu myaka 50 egyakayitawo, mu kitundu ekyo kati mulimu ebibiina by’Abajulirwa ba Yakuwa ebisukka mu 60 n’ekizimbe ekinene omubeera enkuŋŋaana ennene ekiri mu kibuga ekiriraanyeewo ekiyitibwa Itajaí.\nEkimu ku byasinga okutunyumira mu buweereza bwaffe kwe kuteekateeka enkuŋŋaana ennene nga tuli wamu n’Abajulirwa ba Yakuwa abalala. Mu myaka gya 1970, nnafuna enkizo ey’okuba omulabirizi w’olukuŋŋaana olunene olwali mu kisaawe ekinene ekiri mu disitulikiti y’e Morumbi. Twasaba ebibiina by’Abajulirwa ba Yakuwa nga kikumi ebyali biriraanyeewo biweereze abantu kkumi kkumi tusobole okuyonja ekisaawe mu kiro ekyali kikeesa olunaku lw’olukuŋŋaana.\nAbazannyi b’omupiira bwe baali baakava mu kisaawe ekiro ekyo, waliwo abaatusekerera nga bagamba nti, “Laba obukazi obukutte enjeyo n’ebisiimuula! Bunaasobola okuyonja ekisaawe kino kyonna?” Kyokka essaawa zaagenda okuwera omukaaga ogw’ekiro, ekisaawe kyonna kyali kitemagana! Maneja w’ekisaawe ekyo yagamba nti, “Mmwe Abajulirwa ba Yakuwa kye mukoze mu ssaawa entono ennyo, abakozi baffe kyandibatwalidde wiiki nnamba!”\nTUDDAYO MU AMERIKA\nMu 1980 taata yafa, era oluvannyuma lw’ekiseera kitono twaddayo mu Fremont, eky’omu California tusobole okulabirira maama. Twafuna omulimu gw’okuyonja ebizimbe mu budde obw’ekiro, era tweyongera okubuulira ekiseera kyonna n’okuyamba abantu aboogera Olupotugo abaali mu kitundu ekyo. Oluvannyuma twasengukira okumpi n’ekitundu ekiyitibwa San Joaquin Valley, ekirimu abantu bangi aboogera Olupotugo. Kati mu California mulimu ebibiina by’Abajulirwa ba Yakuwa ebiwerera ddala kkumi ebikozesa Olupotugo.\nMaama bwe yafa mu 1995, twasengukira e Florida ne tulabirira ssezaala wange okutuusa lwe yafa. Nnyazaala wange ye yali yafa dda mu 1975. Mu 2000 twasengukira mu kitundu eky’eddungu ekiri mu Colorado ne tuyigiriza abantu baayo Bayibuli. Eky’ennaku, mukyala wange Billie yafa mu Febwali 2014.\nNsanyuka nnyo buli lwe nzijukira Omujulirwa wa Yakuwa eyaddamu ebibuuzo byange byonna ng’akozesa Bayibuli, emyaka 65 egiyise! Ekirala ekinsanyusa kwe kuba nti nnakeberanga mu Bayibuli okukakasa nti ebyo bye yali anjigiriza bituufu. Okukolera ku ebyo bye yanjigiriza kinsobozesezza okufuna emikisa mingi mu kuweereza Katonda.


Bukedde Online - Babakutte lwa kuggya ssente ku yasobeza ku mwana waabwe\nBalonze akakiiko k’emikolo gy’omusumba w’e...\nBAZADDE b’omwana ow’emyaka ena eyasobezeddwaako bakwatiddwa lwa kuggya ssente ku musajja nga bamusuubizza okumatiza poliisi emuyimbule.\nSalama Nambasa 28 ne mukulu we Aisha Bisirikirwa ab’e Butajja mu ggombolola y’e Budde e Butambala be baakwatiddwa oluvannyuma lw’okufuna ssente ku musajja agambibwa okusobya ku mwana nga bamusuubizza nga bwe bagenda okwogera ne poliisi emuyimbule.\nBisirikirwa ne Nambasa baasabye abooluganda lwa Edward Kaggwa Ssekimpi 500,000/-gwe balumiriza okusobya ku mwana waabwe, ze baabadde tebalina ne babawaako 400,000/- era baazikwasizza Bisirikirwa n’azissa mu kaleega. Baakoze endagaano nga basuubizza okusasula 100,000/- ezaabadde zisigaddeyo mu bbanga lya wiiki ssatu.\nOkukakasa nti baabadde bakutuukiriza kye bakkaanyizaako baakoze endagaano gye baataddeko omukono n’abooluganda lwa Ssekimpi.\nPoliisi y’e Kibibi olwakitegedde n’ekwata Bisirikirwa ne maama w’omwana Nambasa n’ebaggalira kyokka ne beewoozaako nga abooluganda lwa Ssekimpi bwe baabadde basusse okubeegayirira nga baagala babateereyo akabega omuntu waabwe asobole okuyimbulwa.\nBisirikirwa poliisi bwe yamwazizza yamusanze n’endagaano gye baabadde bamaze okukola ng’eraga nti afunye 400,000/-.\nBaamubuuzizza gye yabadde azitadde n’asooka okwegaana nti tazirina kyokka bwe baamwazizza ne bazisanga ng’azikwese mu kalega n’aziggyayo. Okukakasa nti ssente zennyini ze zaabadde zimuweereddwa bwe baazibaze nga ziri 400,000/- nga bwe ziri mu ndagaano gye baabadde bamaze okukola.\nOmwogezi wa poliisi mu Ka tonga, Phillip Mukasa yagambye nti Bisirikirwa ne Nambasa bagenda kuvunaanibwa omusango gw’okulya enguzi n’ekigendererwa ky’okubuzaabuza omusango.\nYagambye nti baagala abazadde bano babeere ey’okulabirako eri abalala ababadde beekobaana n’abamenyti b’amateeka ne babuzaabuza emisango ne bavumaganya poliisi nti ye yalidde enguzi n’eyimbula omumenyi w’amateeka ng’ono eyasobezza ku mwana\nEdward Kaggwa Ssekimpi\n‘Abaana bange 3 bafa batya omuliro kyokka poliisi n’esibamu nze...!’


Ziizino enzirusi eziwambye emitima gya Bannakampala\nMuganzi wange alaajanidde mu Bukedde ne mmusonyiwa 5 hours agoPoliisi ekutte abalima enjaga e Luweero 6 hours agoKooki yeesunga Kabaka ku mipiira gy’amasaza 6 hours ago‘Enguzi esaanyaawo Nnalubaale’ 6 hours agoKatumba Wamala; Alwanye entalo nnyingi 6 hours agoOlukiiko lwa KCCA lwaki teruyiibwa abantu balonde oluggya! 6 hours agoOmuyiyimbi Iryn Namubiru bamutadde 6 hours agoAkutte mukazi we mu bwenzi n’amugabira omusiguze ku poliisi 7 hours agoPoliisi ewabuddwa ku musango gw'omuyimbi Eddie Yawe 22 hours agoEkitongole kitubidde n’eddagala lya disitulikiti ez’enjawulo 1 day ago\nZiizino enzirusi eziwambye emitima gya BannakampalaKampala | Jul 18, 2012\nMwanamuwala Pretty Glo ng’ali ku mmotoka y’ekika kya Nissan Mistral.\nZIIZINO mmotoka Bannakampala ze baliiramu 'kaasi' ebiseera bino ng'abamu tekikyabeetaagisa kusooka kutuuka ku bifo nga 'bbiici' wabula mmotoka ze zikolawo.\nWaliwo ze bakozesa nga wooteeri, endala nga loogi. Zo embikkule bazibikkula ne bazeekakaatikako munaana mu kifo ky'abataano n'ebirala.\nMmotoka zino baziwadde amannya agaziwaana omuli 'Nyongeza' nga kiva ku bbeeyi yaazo kuba ya nseko nga ne bwe zibeera mpya ku bukadde munaana ovuga.\nEzimu zinywa nga tadooba kye bava baazikazaako lya Munaku Tadooba, Nigiina n'endala. Emmotoka ezimu Bannakampala bazettanira olw'obwangu bwazo.\nTeziseerebwa, tezinywa nnyo mafuta, awafunda zisimbawo, n'abayiga bavuga era ng'abamu mu kuzijereegerera\nbaziyita Bonna bavuge. Mu zimu ku mmotoka ezisinze okwegulira amannya mulimu Ipsum gye bakazizzaako erya Niigiina.\nEgikiyisa lino lwa kukola mulimu guno na guli ng'e Masaka bazisuubuliramu nseenene, etwala emigugu ate y'etwala n'abantu ab'ebbeeyi.\nKyokka abamu bagiyita Kaberege mbu kubanga enkula yaayo ebafaananiramu kamutaka. Toyota Corona ST 170 eyawula eryanda eyakazibwako erya Namwandu kubanga egwa mangu bbeeyi, Corona ST 190 eyakazibwako erya Mugugu olw'endabika yaayo, Toyota Carina eyakazibwako Musege kubanga edduka nnyo, Carina Kiyenje kubanga mu maaso efaanana n'ekiyenje, Corona Reverend kubanga zino okusinga zaavugibwanga Bannaddiini.\nToyota Vitz eyakazibwako erya Tadooba kubanga tenywa. Vitz ezisinga za cc 1000. Progress yakazibwako lya Benz ya mwavu. Eno etunulamu nga Benz wabula egula ssente ntono okukira benz ekitegeeza abaavu baagala okwefaananyiriza abagagga gye bavuga.\nProgress empya kati egula wakati wa 10,000,000/- ne 15,000,000/- nga kisinziira ku nnamba. Waliwo mini pick up ng'eno yakazibwako lya Nyongeza olw'okuba ntono nnyo n'essente zaayo ntono, waliwo Toyota Corona eyakazibwako Kiswa ate ng'abalala bagiyita Kibina.\nRav4 abasinga bagiyita 'Wampoomera!'Kuba esinga kuvugibwa bawala bato, nga kirowoozebwa nti baganzi baabwe be bazibagulira olw’okubeebaza okubasanyusa mu buliri. Mu mmotoka endala ezeettanirwa mulimu Spacio, Raum, Duet n'endala.\nZino z'emmotoka ezirwana okudda mu kifo kya Premio, Mark II, Nadia, Vista Ardeo n'endala ezibadde ennyangu okugula naddala eri abatalina nnyo ssente.\nWabula okusinziira ku bibanda by'emmotoka eby'enjawulo, mmotoka ezisoose okwogerwako waggulu wadde nga zaatiikiridde nnyo, zikyali wansi mu bbeeyi n'okuyaayaanirwa ng'ozigeraageranyizza n'ezo ezaasookawo omuli Mark II, Premio n'endala eziri mu kkowe eryo.\nEmmotoka ey’ekika kya Progress eyakazibwako bbenzi y’omwavu naye kati bagyettanira nnyo.\nOmuvubuka Yusuf kaddu ng’atudde mu mmotoka ye ey’ekika kya Benz eyeebikkula.\nEno Rav4 gye bagamba evugibwa ba(side dish).


Akawuka akakaza emmwaanyi kasattiza ab’e Kayunga\nPAUL Nsubuga omulimi w’emmwaanyi ku kyalo Nakatundu mu ggombolola y’e Kangulumira e Kayunga g’akaaba g’akomba olw’obulwadde obukaza emmwaanyi okulumba omusiri gwe nga kati gukala guggwaawo.\nKu bulwadde obuzikaza obwa ‘Coffee Bacterial Wilt’, kwegasseeko akawuka akakaza obutabi aka ‘Coffee Twig borer’ olwo ne gujabagira. Ku yiika mukaaga z’alina, ebikolo ebisoba mu 150 bifudde nga bino bw’obizza mu ssente nga buli muti agufunako kkiro 4 eza kibooko kitegeeza afiirwa kkiro 600 sizoni ate n’afiirwa 1,200,000/- ssinga aba atunze kibooko agula 2,000/- mu kiseera kino!\nYandibadde ekyo akigumira, wabula talina ssuubi lya bulwadde kukoma ku miti egyo. Ssinga bweyongera okusenkenya emmwaanyi ze ssente z’afiirwa zijja kweyongera.\nSi Nsubuga yekka wabula ne balimi banne mu Kayunga balina ekizibu kye kimu, kyokka tekakoma Kayunga yokka wabula waliwo n’ebitundu ebirala obulwadde buno n’akawuka be kakaabya akayirigombe.\nAkulira ebyobulimi e Kayunga Ann Bulya yagambye nti, akawuka kano kakyali ka mutawaana e Kayunga era n’awa abalimi amagezi batandike okulambula essamba zaabwe buli lunaku ng’obutabi obulwadde babumenyako ne babwokya.\nBulya yagambye nti mu ggombolola y’e Kayunga batandise okufuuyira musiri ku musiri okulaba nga batangira akawuka okwongera okusaasaana.\nMuky. Bernadine Mukiibi omutuuze w’e Kingo e Kiteredde mu Lwengo, ye nnannyini wa Kabaale Coffee Nursery era y’omu ku baaweebwa ekitongole kya Uganda Coffee Development Authority (UCDA) obuvunaanyizibwa okulaba nga azaazaamu emmwaanyi ezitakwatibwa bulwadde bukaza mmwaanyi ate naye azigabire abalala bongere okuzizaazaamu olwo balyoke bazigabire abalimi okuzisimba.\nMukiibi agamba nti, mu kusooka baamuwa ebikolo 100 nga bino bye yasimbamu ennimiro omusalwa obuti bw’ameza ‘mother garden’ olwo ne zigenda mu nnasale mwe bazikuliza.\nMukiibi ayongerako nti, emmwaanyi zino nga ziri mu nnimiro tezirumbibwa bulwadde, kuba ye mu musiri oguliraanye waliwo n’endala endwadde naye ate zino empya ze baamuwa tezirina buzibu bwonna.\nEmmwaanyi zaakolebwa n’ekigendererwa okulaba ng’abalimi bawona akawuka akazirumba ne kakaza omuti gwonna.\nKyokka waliwo n’abalimi abatandise okusimba emmwaanyi ezitakwatibwa bulwadde, kikulu okwebuuza ku mukungu wa UCDA mu kitundu akuyamba okufuna emmwaanyi ezo ezitakwatibwa buwuka.\nOkulwanyisa obulwadde bw’emmwaanyi\nAkulira ekitundu kya Buganda mu UCDA Lutaakome Ssentamu agamba: Ng’onoolwanyisa obulwadde buno, olina kusooka okuyiga okubwewala.\nl Okwewala obulwadde temukozesa biso, enkumbi n’ebirala ebikola mu musiri ku bikolo ebirwadde n’ebiramu. Ssinga obikozesa ku kikolo ekirwadde olina okubiyisa mu jiiki oba mu muliro.\nl Temulina kusiba mbuzi mu mmwaanyi kuba eyinza okutambuza obulwadde ng’erya ku kikolo ekirwadde nedda ne ku kiramu nakyo ne kirwala.\nKw’olabira ekikolo ekikwatiddwa obulwadde\nl Olulimi lw’omu mmwaanyi luddugala ng’enziro olwo ne gutandika okusuula ebikoola.\nl Obulwadde butandikira ku ttabi limu omuti ne bugenda nga guwotoka.\nl Obuwuka bussaako obukoloboze ku muti gw’emmwaanyi n’enjatika ku muti l Bw’okolokota omuti guba muddugavu munda.\nl Emmwaanyi eziba ku muti omulwadde tezikunkumuka wadde zikaze.\nl Ssinga olaba ebyo, omuti ogwo gutemewo ogusigule n’oluvannyuma ogwokere mu kifo ekyo kyennyini.\nEngeri y’okulwanyisa akawuka\nRobert Ssentamu owa Uganda Coffee Development Authority (UCDA) nga y’atwala ekitundu kya Greater Masaka agamba:\nl Emmwaanyi zino eza layini omusanvu ezimanyiddwa nga Coffee Wilt Disease resistant (CWDr), kati zitandise okugenda mu balimi mpola.\nZitundibwa mu batunda endokwa z’emmwaanyi abamu kuba Gavumenti tennatandika kuzigaba.\nNaye abalimi kye balina okumanya nti emmwaanyi zino we zaakolebwa akawuka akakaza obutabi aka Coffee Trig Borer (CTB) omutawaana gwako gwali tegunnalabika, era ne zikolebwa nga tezikwatibwa akakaza ekikolo aka (Coffee Wilt), Naye bwo obulya obutabi busobola okukwata emmwaanyi zino.\nOmukisa oguliwo obw’obutabi busobola okuvumulwa, kyokka ate akakaza omuti tewabadde ddagala.\nl Ssentamu agamba: waliwo eddagala ery’enjawulo eritta obuwuka okuli Striker, mu liita 20 ez’amazzi oteekamu miiru 20 ), Confidor (liita ya tabula miiru 70 mu liita 20 ez’amazzi), olina okugattamu ekigimusa okugeza nga DI Grow oba Super Grow bino biyambako mu kukwasa eddagala. fuuyira emirundi ebiri oba esatu mu mwezi.\nWaliwo eddagala eddala nga Dursban ono mukozese nga muka. Naye akola bulungi, kisaanye okufuuyira eddagala lino mu biseera by’enkuba. Bw’oba nga tonnafuuyira, olina okusooka okumenyako obutabi obuba bukaze kubanga ssinga obulekako kiba kitegeeza nti bw’ofuuyira eddagala teriyingira mu buti obukalu ate nga mubaamu obuwuka kitegeeza nti obuwuka obulekamu nga bulamu, n’olwekyo olina kusooka kubumenyako n’obwokya n’omuliro.\nl Ekirala ekirina okukolebwa kwe kukendeeza ebisiikirize mu nnimiro kuba ennimiro erimu ebisiikirize ewa obuwuka buno obulamu ne buzaala ne butawaanya ennimiro.


Bukedde Online - Okuzimba ebisaawe kabonero ka nkulaakulana mu mupiira gwaffe\nBuubuno obukwakkulizo Bobi Wine bw'awadde Chameleon\nOkuzimba ebisaawe kabonero ka nkulaakulana mu mupiira gwaffe\nFUFA eyongere okutereeza obukiiko obw’ebyekikugu...\nNkata yalaze obutiitiizi okusuulawo obutendesi...\nAGAFA MU FUFA ne Edward Kalungi\nMU byali mu manifesito ya Ying. Moses Magogo ey’emyaka ena kwaliko; okuzza abawagizi mu bisaawe, okutereeza enzirukanya y’omupiira, okuzimba abasambi okuva ku miti emito, okussaawo enkolagana ennungi ne Gavumenti, n’okwagaza abavujjirizi omupiira gwaffe.\nOmwezi oguwedde, FUFA yayita ttiimu z’eggwanga nnya omulundi gumu ne zeetaba mu mipiira egy’enjawulo. Cranes yasamba ebiri egy’omukwano ne Sao Tome ssaako ogwa Malawi. She Kobs (ey’abakyala), yasamba ne Kenya awaka ne ku bugenyi). Ey’abali wansi w’emyaka 20 yasamba n’eya South Sudan sso ng’eya-batasussa myaka 17, yali yeetegereka CECAFA y’a-bato e Burundi.\nNg’o-ggyeeko ebyo, waaliwo n’olukiiko lwa Beach Soccer olwetabwamu amawanga 27 ne ssaabawandiisi wa CAF n’omumyuka we. Omwezi oguwedde, Obwakabaka bwa Buganda bwakwasa Magogo ettaka lya yiika 10 okuzimbako ekisaawe ekinaatuuza abawagizi emitwalo 2 e Lugazi.\nEkkanisa y’e Namirembe, nayo n’ewaayo yiika 5 ku ttaka lyayo eriri mu Lubaga ku kisaawe ky’oku kadiba kuzimbibweko ekisaawe ky’okutendekebwa nga kiriko n’ebisulo, jjiimu, ekidiba ekiwugirwamu n’ebirala.\nPulogulaamu eno yaggyibwako akawuuwo ku Lwokubiri wiiki ewedde. Kyansanyusizza nnyo okulaba ku pulaani ya KCCA ey’okuzimba ekisaawe eky’omulembe ekinaatuuza abantu bonna. Ako kabonero kalungi eri omupiira kuba ensi bw’eba n’ebisaawe ebiwera, wabaawo essuubi ly’okutegeka empaka z’Afrika ez’enjawulo n’okwongera okufuna ttalanta.\nMu ngeri y’emu, ttiimu endala nga Villa, Express, URA nazo zandifuna ekinyegenyege okuzimba ebisaawe eby’obwannannyini. Magogo yayongedde ku byafaayo bye bwe yawandiise oluyimba lwa FUFA olutongole ‘FUFA Anthem’ olwatongozebwa ku Lwokubiri ku wooteeri ya Serena ne luyimbibwa Irene Ntale.\nOluyimba luno lunaayimbibwanga wonna ewali emikolo gya FUFA ne ku bisaawe nga ttiimu z’eggwanga zigenda okuzannya. Mu kaco kano omupiira gukulira ku sipiidi ya waggulu ekizzaamu amaanyi nti FUFA gy’etutwala turengerayo.\nNsuubira mu myaka 5, bingi bijja kuba bikyuse nnyo. Mu ngeri y’emu, ekibiina ky’abasambi ekya Uganda Footballers’ Association kiyita abaagala okusoma ogw’obutendesi ogwa FUFA Level One Coaching Course ogunaabeera e Mengo ku FUFA House era okwewandiisa okuba ku ssimu zino; 0779085702 ne 0705781090. Eddiek05@yahoo.com 0705781090/ 0779085702\nDesabre ajja kuyamba Cranes okufuna ennono\nDesabre tannalagawo bukugu mu Cranes\nObwavu bwamugabisa omwana wange...\nKITUUFU obwavu tebukumanyisa akwagala. Omuwala yagabira omusajja alina ssente omwana wange. Nze Ronald Kakooza...


Bukedde Online - Ebya Cranes bibizze lwa bbanja lya micho\nVilla ereese Omubrazil\nABAWAGIZI bavuddeyo okutandika okubanjiza ku mutendesi wa Cranes, Micho Sredojevic omusaala gwe ogw’emyezi omusanvu gy’amaze nga tasasulwa n’ensako endala.\nKino kizzeewo oluvannyuma lw’okukizuula nti ssinga FUFA eremererwa okusasula Micho, Uganda yandigaanibwa okwetaba mu z’Afrika ez’akamalirizo e Gabon n’ez’okusunsulamu abalizannya World Cup ya 2018 e Russia.\nCranes, yayiseewo okuzannya mu z’Afrika omwaka ogujja oluvannyuma lw’emyaka 38, kyokka, Micho eyagiyisizzaawo yaweze okukuba FUFA mu kkooti ssinga temusasula ssaako okwekubira enduulu mu FIFA ne CAF ekiyinza okuviirako Uganda okuwerebwa.\nAbawagizi bano bakulembeddwa Robert Kabushenga, akulira kampuni ya Vision Group nga bagamba nti Uganda okugobwa mu mpaka z’emaze emyaka 38 nga tezeetabaamu olwa FUFA obutasasula Micho tebagenda kukikkiriza.\nObutasasula mutendesi, kyagobesezza Zimbabwe mu z’okusunsulamu abalizannya World Cup oluvannyuma lw’omutendesi José Claudinei Georgini okuloopa mu FIFA ng’ekibiina ekitwala omupiira mu Zimbabwe bwe kyagaana okumusasula embeera y’emu eri ku Micho mu Uganda.\nEbimu, Micho by’ayagala FIFA emuyambeko, kwe kuwaliriza Uganda emusasule ng’omwezi guno tegunnaggwaako nti singa guggwaako FIFA ekozese obuyinza esazeemu Uganda mu mpaka nga bw’ekola ku nsi endala.\nEmbeera eno y’etanudde abawagizi ne batondawo ekiwendo ekituumiddwa: ‘Mujje Tubanje.’\nBakyagaanyi okukwatagana: Wadde nga FUFA yakkirizza nga Micho bw’agibanja, era wakyaliwo enkalu ku bunene bw’ebbanja.\nMicho agamba nti abanja emyezi musanvu kyokka yo FUFA egamba nti emanyi emyezi esatu era enoonya ssente ezisasule.\nMicho agamba nti FUFA emuyisaamu maaso buli lw’ayogera ku by’okumusasula. “Uganda njaagala nnyo kyokka nneekyaye. Emirundi ebiri (mu June ne August) nga mbawandiikira bansasule kyokka bantunuulira kyamuli.\nOmukugu atapuse obuyinza bwa Mubajje ne basajjabalaba\nMufti Mubajje ne Basajjabalaba ani alina obuyinza obugoba munne?\nAbangoba ku Bwamufti bali mu firimu-Mubajje


MONEY FOR THE ELDERLY PEOPLE OF UGANDA\nOmugagga wano e Buganda agobye Omukyala n’abaana be 9 mumaka gaabwe:\nNangonzi n’abaana be mwenda.\nOMUKAZI ow’abaana mwenda asobeddwa n’atema omulanga oluvannyuma lw’omugagga okukulemberamu poliisi ne bawanyondo ba kkooti ne bakasuka ebintu bye ebweru.\nOmugagga agamba nti okutuuka okugoba omukyala ono mu nnyumba, abadde alemeddwa okusasula ssente z’obupangisa.\nKyokka alina ebiwandiiko ebiraga nti ennyumba yagigula era abadde tasobola kusasula ssente za bupangisa ng’ennyumba yiye.\nSylivia Nangonzi 54 , ku kyalo Kyanjale mu ggombolola y’e Kabonera e Masaka kati asula bweru oluvannyuma lw’omugagga FrankTakaya okumusuulira ebintu bye wabweru.\nEnnyumba gye bakaayanira ya mizigo ebiri gyokka. Kigambibwa nti Takaya omusuubuzi w’emmwaanyi e Masaka yagula ettaka okuli ennyumba eno ku kyalo Kyanjale mu ggombolola y’e Kabonera okuva ku baali bannannyini lyo, ab’ennyumba ya Mariko Zirimala mu 2012 era nga Nangoonzi ne bba, John Kakooza kati ali e Juba baali bapangisa ku nnyumba eno eyali eya Jane Nakiganda Mayanja.\nOluvannyuma lw’ebbanga nga bapangisa mu 2010, Jane Nakiganda yabategeeza nga bwe yali atunda ennyumba ku bukadde mukaaga. Kakooza e Juba yasasulako 2,600,000/- ne bakkaanya okumusasula mpola okutuusa bwe zinaggwaayo. Era okuva olwo tebaddamu kusasula ssente za bupangisa.\nNga wayiseewo ebbanga, Nakiganda yatandika okubeefuulira ng’alabika amaze okuguza omugagga nga ne byayogera tebikwatagana kyokka ne batafaayo kuba baali balina obuwandiike obulaga nti yabaguza. Kakooza yagenda e Juba okukola kyokka okuva olwo aba famire tebaddamu kumuwuliza nga n’obutabanguko obubaddeyo tabakubidde ku ssimu.\nDavid Kavuma omuwandiisi ku kakiiko k’e kyalo yategeezezza nti kituufu baatuukirira eyali nnannyini nnyumba eno Namaganda n’akakasa nti Kakooza yamuguza ennyumba kyokka n’alemererwa okumalayo ssente oluvannyuma lw’okusasula 1,200,000/- wadde Nangonzi agamba nti baasasula 2,600,000/- nga yandibadde nga y’ensonga lwaki yabeefuulidde.\nNangonzi yalaajanidde abazira kisa bamuyambe naddala omumyuka wa Pulezidenti Edward Ssekandi, omubaka w’ekitundu kino ne Ssentebe wa Masaka Jude Mbabaali.\nNakiganda Mayanja yeegaanyi eky’okuguza Nangonzi ne bba Kakooza ennyumba eno n’agamba nti ssente ze baamuwa zaali za bupaangisa ng’okugamba nti ennyumba yagimuguza kuba kubuzaabuza kwennyini.\nOmuggaga Takaya yagaanyi okubaako ky’ayogera ku nsonga zino.\nA former Minister in Uganda Ms Ida Nantaba wants elderly scheme probed of African tribalism:\nOutgoing Lands state minister Ida Nantaba (in gomesi) celebrates with the newly elected Kayunga speaker Saleh Balinsoni (2nd left) during the swearing in of district leaders on 24th May 2016.\nPosted Monday, May 30 2016 at 01:00


Omuyizi wa KIU asindikiddwa e Luzira lwakuweereza mubaka bubaka - Radio Simba, The Best Luganda Station in the World !\nOmuyizi wa KIU asindikiddwa e Luzira lwakuweereza mubaka bubaka\nJames Omara 23, nga muyizi wa mu mwaka ogw’okusatu nga asoma Computer Science ku Kampala International University yasindikiddwa ku mmeere e Luzira lwakusindikira mubaka wa Disitulikiti y’e Omoro Catherine Lwamwaka obubaka ku ssimu ye, ye bwagamba nti bumumalako emirembe.\nOmubaka Catherine agamba nti ku lunaku lw’abagalana Omoro yamusindikira obubaka obwali bugamba nti; ‘Nkwagaliza olunaku lw’abagalana Omubaka wange’ ‘Happy Valentines My MP’ nti era yagenda mu maaso namuweereza obubaka obulala obwali bugamba nti; ‘Lwaki osanga obuzibu okwogera nange kati, kale genda mu maaso ng’ovuga’ “Why are you so desperate to talk to me now, continue driving”.\nOmubaka agamba nti Omoro teyamusindikira bubaka bwa mukwano wabula yamuweerezanga obubaka obumumalako emirembe. Omoro yakwatiddwa Poliisi ya Palamenti natwalibwa mu Kkooti ya Buganda Road navunaanibwa omusango gwa ‘Offensive Communication’ bwatyo nasindikibwa ku alimanda e Luzira okutuuka nga 17 April.\nABASUUBUZI B’ENTE BAZIBYE EKUBO E LUKAYA


Bukedde Online - Ensimbi obukadde 14 Mmengo ze yafuna okuddaabiriza amasiro zoogezza abantu ebikankana\nEnsimbi obukadde 14 Mmengo ze yafuna okuddaabiriza amasiro zoogezza abantu ebikankana\nEkyabadde mu Lubiri e Mmengo nga Kabaka ay...\nEBY’ENSIMBI 14,935,000/- Mmengo zeyafuna okuva ku kitebe kya America mu Uganda okuddabiriza amasiro g’e Kasubi mu Kampala buli lukya zoogeza abantu ebikakankana.\nEBY'ENSIMBI 14,935,000/- Mmengo zeyafuna okuva ku kitebe kya America mu Uganda okuddabiriza amasiro g'e Kasubi mu Kampala buli lukya zoogeza abantu ebikakankana.\nKu nkomerero ya wiiki ewedde,omutimbagano gwa yintaneti gwabutiikirwa amawulire g'ensimbi Abamerika zebabanja Obwakabaka bwa Buganda bwebwalemererwa okuzikozesa ku mulimu gw'okuzimba ekifo (bill board) eky'omulembe okulagirako ebyafaayo by'amasiro gano.\nBukedde bweyatuukirira omwogezi w'Obwakabaka,Noah Kiyimba yategeza ng'ebyaali byogerwa bwebitali bituufu kyokka yali yakufulumya ekiwandiiko ekitongole era ku Mmande April 20,2020 yakifulumizza n'ategeza nti ensimbi ezoogerwako nti abamerika bazibanja Mmengo nga bwezazibwayo.\n"Ekitebe kya Amerika mu Uganda kyaawa Obwakabaka ssente ddoola 5000 nga mu kiseera ekyo z'ensimbi 14,935,000/- mu nsimbi za Uganda emyaka musanvu emabega. Zafunibwa okuteekawo olubaawo okunabeeranga ebyafaayo n'amawulire agakwata ku masiro gano," Kiyimba bweyategezezza mu kiwandiiko kye.\nKyakusalirwa, Kiyimba yategezezza nti zino zaali zakukozesebwa mu kiseera ekigere wabula tezasobola kukozesebwa kutuukiriza omulimu gwezaalina okukola olw'emirimu egy'enjawulo egyaali gikolebwa mu masiro mu kiseera ekyo.\n"Okusobola okutuukiriza obukwakulizo bw'obuyambi buno,Obwakabaka bwa Buganda bwaddiza ekitebe kya Amerika ensimbi zino nga January 12,2017 era nebuweeebwa lisiiti,"Kiyimba bweyayongeddeko.\nENSIMBI ZINO EZOOGERWAKO ZAFUNIBWA ZITYA?\nLeero (ku lwokusatu April 22,2020) giweze emyaka 10 n'ennaku 35 bukya masiro gano mu kulafubana kw'okuzzaawo n'okukulakulanya ekifo kino, emyaka musanvu emabega Minisita w'obusizi bw'ensimbi mu kiseera ekyo, Robert Waggwa Nsibirwa( nga kati ye Muwanika wa Buganda),yaleeta ekirowoozo eri Kabineti ng'abuzigirira nga ku kitebe kya Amerika ekisangibwa e Nsambya bwebalina obuyambi obuweebwa ebitongole n'amawanga okutumbula eby'obuwangwa.\nOluvanyuma lw'enteseganya enjuuyi zombi zaakola endagaano nga September 29,2014 okubeerako emirimu ensimbi zino gyezikola mu masiro e Kasubi. Ku lw'Obwakabaka Hajj Mohamood Ssemambo Ssekimpi mu kiseera ekyo eyali Omumyuka wa Katikkiro era Minisita avunanyizibwa ku masiro,eby'obuwangwa n'obulambuzi yeyateekako omukono ate n'abakungu ku kitebe kya Amerika nebateekako omukono.\nObuyambi bw'ekikulu kino,abuwereeddwa alina okubukozesa wakati w'emyezi mukaaga n'omwaka gumu nga bwezimulema okukozesa alina okuzizaayo ate abalala bazikozese.\nKabineti e Mmengo yanoonya ekintu ekyetengeredde ensimbi zino kyeziyinza okukola ku mulimu gw'amasiro,neekkiriziganya nti zigende ku lubaawo okunateekebwa obubaka bwonna obukwata ku masiro.\nEkifo kino kyatwala ebbanga okuteekebwawo bwekityo ekiseera Abamerika kyebaali babawadde okukozesamu ensimbi zino nekiggwaako ng'ekyalina okukolebwa ye Mmengo okukwata ensimbi zino ezizzeeyo.\nAgava mu masiro e Kasubi gategezeeza Bukedde nti "Obutakolebwa kw'omulimu ogwo okwafunirwa ensimbi ezo kwaava ku nkayana ennyingi ezaali zibutikidde omulimu gw'amasiro mu kiseera ekyo. Muno mwalimu enkayaana wakati wa Nnalinya Beatrice Namikka ne maneja wa pulojekiti y'amasiro Jonathan Nsubuga,endala nga zaliiwo wakati wabano bombi ne Katikkiro wa Buganda Charles Peter Mayiga."\nOludda olulala lwategezezza ng'ensonga eno bweyafuuka ssemusota guli mu ntamu nga bwezizibwaayo kabeera kabonero kabi naddala ku nkolagana y'Obwakabaka n'ekitebe kya Amerika ku nsonga y'obuyambi (kubanga omulundi omulala buyinza okwagala okufunayo ssente endala okukola emirimu gy'enkulakulana).\nEbbanga lyayita ng'ensimbi zino tezinazibwayo okutuusa olwa August 22,2016 (okusinzira ku biwandiiko ebigambibwa okuva ku kitebe kya Amerika),omukungu Niles Cole (eyali avunanyizibwa ku nsonga z'ebyobuwangwa ku kitebe kya Amerika mu kiseera ekyo) lweyawandiikira Baminisita e Mmengo ng'abasaba bakole entegeka y'okusasula ensimbi zino.\nAugust 23,2016 Nsibirwa(mu kiseera ekyo eyali afuuse Omuwanika wa Buganda) yawereeza Cole ebbaluwa etambuzibwa yintaneti (email) ng'amusaba amuwe erinnya lya ceeke ensimbi ez'okusasulwa mweziyinza okusasulirwa.\nNga August 31 2016 Niles yayanukula Mmengo ng'agiwa akawunti n'amannya gaayo nga yali 0100220008 ng'eri mu Citi Bank Uganda ng'eno eteekebwako nsimbi za Uganda era n'abasaba nti nga pulojekiti kwebasabira ensimbi zino,bwetakolebwa,baalina okuzaayo ensimbi nga ziwera ddoola 5000 mu 2016 (wadde nga ddoola ezaweebwa Mmengo zaali za 2014).\nOMWOGEZI W'EKITEBE KYA AMERIKA E KAMPALA ATANGAAZA:\nPhil Dimon nga ye mwogezi w'ekitebe kya Amerika mu Uganda yafulumizza obubaka okutangaaza ku nsonga eno n'agamba nti;-\nEkitebe kya Amerika e Kampala kyaawa obuyambi bw'ensimbi emyaka mingi emabega ku pulojekiti y'okuzzaawo amasiro g'e Kasubi.\nEbyembi abakungu b'Obwakabaka tebaasobola kukozesa nsimbi zino ku pulojekiti gyebaali basazeewo zikozesebwe okutuusa ebbanga ly'obuyambi buno bweryaggwaako.\nOkutambulira ku nkola z'emirimu gya Amerika,ensimbi zino twasaba zikomezebwewo era nezikomezebwawo.\nGavumenti ya Amerika ewagira emirimu gy'okutumbula eby'obuwangwa okwetoloola ensi era tutunulidde omukisa gw'okwongera okukolagana n'Obwakabaka bwa Buganda n'obukulembeze bw'ensikirano obulala mu Uganda ku pulojekiti bweziti mu maaso eyo.\nEnkuyanja y'abantu beeyiye e Kannyogoga - Kalungu okuziika Jehoash Mayanja Nkangi\nZiizino ensonga ssemasonga ezigobezza abanene mu FDC\nMunyagwa emirimu gya COSASE agitandikidde mu kukukunya URA